Zašto je važna obuka za korišćenje pesticida? - SRDA\nZašto je važna obuka za korišćenje pesticida?\nNovi Zakon o sredstvima za zaštitu bilja predviđa da tretman pesticidima mogu da vrše samo ljudi koji su za to prošli obuku, podseća Savez pčelarskih organizacija Srbije (SPOS). Cilj tog zakona je da se kontroliše upotreba pesticida.\nSvi koji koriste te hemijske preparate, dužni su da svoje susede o tome obaveste 24 sata pre njihode upotrebe u svojim zasadima.\nКorona je, kako se podseća, odložila početak obuke za korišćenje pesticida, ali od ove godine, zakon mora da se u potpunosti primeni.\nKako je prenela Radio-televizija Srbije, obuka za korišćenje pesticida mogla bi da krene na jesen.\n“Poljoprivrednici su dužni da obaveste vlasnika parcela koje se graniče sa parcelom koju nameravaju da tretiraju sredstvima za zaštitu bilja, bez obzira da li su njihovi susedi pčelari”, poručuju iz SPOS-a.\nTaj zakon kako se ocenjuje, donosi neke novine koje je SPOS odavno tražio, a to je pre svega kontrola prodaje pesticida, jer danas može da se ode u poljoprivrednu apoteku i kupi pet tona pesticida, a da kupca niko i ne pita šta će mu i gde će ih i kako upotrebiti.\n“Poljoprivrednik će morati da prođe obuku za bezbednu primenu, rukovanje, skladištenje, transport i odlaganje sredstava za zaštitu bilja i moći će da kupi samo onoliko sredstava koliko mu je potrebno, tačno će se znati ko je i koliko sredstava za zaštitu bilja kupio, a moraće da vodi evidenciju o njihovoj primeni”, dodaje se u saopštenju SPOS-a.\nNovi Zakon kako se naglašava propisuje da se pravno lice, preduzetnik ili fizičko lice koje koristi sredstva za zaštitu bilja u okviru svojih profesionalnih aktivnosti, kao i u slučaju stavljanja svojih poljoprivrednih proizvoda na tržište, smatra takozvanim profesionalnim korisnikom.\n“Profesionalni korisnik dužan je i da redovno vrši podešavanje i tehničku proveru uređaja za primenu, kao i koristi uređaje za primenu koji su periodično pregledani u skladu sa ovim zakonom” dodaju predstavnici pčelara.\nSredstvo za zaštitu bilja namenjeno profesionalnom korisniku može da kupuje i primenjuje fizičko lice koje ima sertifikat profesionalnog korisnika, kao i pravno lice, odnosno preduzetnik, koji ima zaposlenog profesionalnog korisnika.\nSertifikat profesionalnog korisnika kako se objašanjava, izdaje nadležno ministarstvo i on će biti uslov da profesionalni korisnici mogu samo uz njega da kupuju sredstva za zaštitu bilja u poljoprivrednim apotekama.\n“Sva lica koja koriste sredstva za zaštitu bilja u okviru svojih profesionalnih aktivnosti i lica koja svoje poljoprivredne proizvode stavljaju na tržište smatraju se profesionalnim korisnicima i dužni su da primenu pesticida sprovode tako da ničim ne ugroze život i zdravlje ljudi i životinja”, objašnjavaju u SPOS-u.\nobuka za korišćenje pesticida pčelarstvo pesticidi Savez pčelarskih organizacija Srbije SPOS sredstva za zaštitu bilja Zakon o sredstvima za zaštitu bilja


UNS :: 2% za medije :: Šampion u projektnom sufinansiranju portal ePodunavlje nije realizovao projekat; Gradonačelnica Smedereva: Poništićemo ugovor\nNaslovna | Aktuelno | 2% za medije | Šampion u projektnom sufinansiranju portal ePodunavlje nije realizovao projekat; Gradonačelnica Smedereva: Poništićemo ugovor\nŠampion u projektnom sufinansiranju portal ePodunavlje nije realizovao projekat; Gradonačelnica Smedereva: Poništićemo ugovor\nSvi tekstovi koje je sajt ePodunavlje trebalo da napiše za sedam miliona dinara koliko je u prošloj godini dobio od smederevske lokalne samouprave na Konkursu za projektno sufinansiranje medija, preuzeti su iz drugih medija bez navođenja izvora, pokazalo je istraživanje Udruženja novinara Srbije (UNS).\nUmesto trista medijskih sadržaja koje je trebalo da uradi za sedam od 20 miliona dinara koliko je ukupno bilo opredeljeno za medije u Smederevu, beogradska firma „Open View“ d.o.o, izdavač ePodunavlja, uz izveštaje o realizaciji projekta, priložila je oko dvadeset tekstova, pokazuju dokumenti koje je UNS dobio od Grada Smedereva.\nMeđutim, ni ovi tekstovi nisu autorski već su preuzeti iz „Kurira“, „Smederevskih novina“, sa različitih portala…\nKako bi opravdala projekat za koji je dobila višemilionski iznos, ova firma je Smederevu dostavila pet video priloga, koji su takođe preuzeti, u ovom slučaju sa različitih privatnih Youtube kanala.\nJasna Avramović: Ako je tačno, raskinućemo ugovor\nGradonačelnica Grada Smedereva Jasna Avramović, koja je potpisala Rešenje o raspodeli sredstava za sufinansiranje medijskih projekta, rekla je UNS-u da je „šokirana“ jer ova firma nije realizovala projekat.\n„Nisam znala da nisu realizovali projekat, ali će Grad raskinuti ugovor ukoliko je to tačno“, rekla je UNS-u Avramović.\nUrednik spušta slušalicu\nNa pitanje UNS-a o tekstovima, novom portalu i aplikaciji za mobilne telefone koji je trebalo da budu izrađeni u okviru projekta, a nisu, vlasnik firme „Open View“ d.o.o i odgovorni urednik sajta ePodunavlje Aleksandar Čupić je, umesto da odgovori, spustio slušalicu.\nSvi tekstovi koji su objavljeni na ePodunavlju, objavljeni su i na svim društvenim mrežama, navodi se u izveštaju o realizaciji projekta, a firma je za održavanje i upravljanje društvenim mrežama potrošila 120.000 dinara.\nPrema finansijskom izveštaju o realizaciji projekta, kao i u predlogu projekta, „Open View“ je za pet honorarnih radnika izdvojio 800 hiljada dinara, milion za lekturu i korekturu, 1.200.000 dinara za dizajn portala i isti iznos za "studijske troškove izrade i pripreme medijskog sadržaja". Za projektni tim potrošeno je 400 hiljada, za menadžere i organizatore projekta 600 hiljada, a za knjigovodstvene i računovodstvene usluge 80 hiljada dinara, navodi se u izveštaju o realizaciji projekta.\nPoništen, pa ponovo raspisan konkurs\nPodsetimo, Grad Smederevo je u prošloj godini u dva navrata raspisao Konkurs za sufinansiranje proizvodnje medijskih sadržaja iz oblasti javnog informisanja.\nPrvi konkurs raspisan je u aprilu, a poništen je Rešenjem Gradskog veća Grada Smedereva 8. avgusta. U istom Rešenju Smederevo je donelo odluku da raspiše novi konkurs, što je i urađeno istog dana.\nOd 20 miliona dinara koliko je Smederevo Konkursom predvidelo da raspodeli na medijske projekte, najviši iznos, odnosno sedam miliona, dodeljeno je projektu za sajt ePodunavlje.\nFirma „Open View“ d.o.o i Grad Smederevo zaključili su Ugovor o sufinansiranju projekta za ostvarivanje javnog interesa u oblasti javnog informisanja 29. novembra 2017. godine, a ovoj firmi su sredstva prenošena periodično u prvoj polovini oktobra 2017. godine, navodi se u dokumentaciji koju je UNS dobio od Grada.\nePodunavlje registrovan nakon prvog smederevskog konkursa\nNajplaćeniji sajt u Smederevu upisan je u Registar medija 25. maja 2017. godine, odnosno nakon prvog raspisivanja smederevskog konkursa za sufinansiranje medija.\nPrvi izdavač ovog portala bila je vršačka firma „EVršac group“, čiji je zastupnik bio Aleksandar Keta, a odgovorni urednik Aleksandar Čupić, stoji na sajtu Agencije za privredne registre (APR).\nKako je navedeno u Registru medija, 18. jula 2017. godine portal dobija novog izdavača, odnosno beogradsku firmu „Open View“ d.o.o čiji je vlasnik dotadašnji, ali i sadašnji urednik Aleksandar Čupić.\nUNS je neposredno nakon objavljivanja Rešenja o raspodeli sredstava upitao glavnog urednika sajta ePodunavlje Aleksandra Čupića da li ovaj sajt ima kapaciteta za realizovanje ovog projekta.\n„Projekat se već sprovodi. Imamo naše novinare koji pišu tekstove za sajt, a takođe angažujemo i novinare iz drugih redakcija“, rekao je tada Čupić.\nČupić je tada UNS-u rekao i da je ovaj portal promenio izdavača jer je vlasnik vršačke firme „EVršac group“ njegov prijatelj i da je želeo da ugasi ePodunavlje, tako da je on preuzeo ovaj portal i otvorio novu firmu.\nPodsetimo, Čupić je još 2016. godine, kao urednik portala E-Vršac, rekao UNS-u da će prestati da se bavi novinarstvom zbog toga što ga je napao lokalni moćnik Milan Tikić, a o kojem je on pre toga pisao.\nTe godine portal E-Vršac dobija novog urednika Aleksandra Ketu, da bi se Čupić vratio na mesto urednika u junu 2017. godine.\nČupić je UNS-u rekao da se svom poslu vratio „jer od nečega mora da se živi, ali i da bi pomogao svom prijatelju“.\nŽalbe Savetu za štampu\nPortal ePodunavlje je, inače, samo mesec dana od pokretanja, dobio javnu opomenu Saveta za štampu zbog neovlašćenog preuzimanja tekstova.\nZakonski zastupnik NGO Podunavska inicijativa i izdavača medija Podunavlje.info Dejan Đorić je u žalbi koju je dostavio Savetu za štampu naveo da sajt ePodunavlje zbog sličnog naziva koji ima kao i Podunavlje.info dovodi građane u zabludu, kao i da im on preuzima vesti, fotografije i ilustracije.\nĐorić je u žalbi naveo da „sudeći po objavama kojima su započeli svoje delovanje, ePodunavlje je deo borbe dve struje u SNS-u“.\n„Da Vas ne zamaramo detaljima, isti koordinator SNS-a pokriva Južnobanatski i Podunavski okrug (Branko Malović, prim.nov.). Na strani su (ePodunavlje, prim.nov.) one struje koja je protiv, u ovom momentu još uvek aktuelne gradonačelnice Smedereva, s kojom ni mi nemamo idealne odnose, ali nismo zbog toga nikada ugrozili novinarske standarde objavljujući neproverene, poluistinite i apsolutno neistinite informacije, što je njima praksa“, naveo je, između ostalog, Đorić u žalbi.\nĐorić za UNS nije želeo da komentariše svoju žalbu Savetu za štampu.\nSavetu za štampu juna 2017. godine stigla je još jedna žalba na portal ePodunavlje - odbornika Srpske napredne stranke u Opštini Smederevska Palanka Bojana Mitića. On se ovom samoregulatornom telu žalio zbog objavljivanja netačnih informacija, ali je naknadno odustao od žalbe, navodi se na sajtu Saveta za štampu.\nPrema Pravilniku o sufinansiranju projekata za ostvarivanje javnog interesa u oblasti javnog informisanja, jedan od kriterijuma za ocenu projekta je i da li su učesniku konkursa izrečene mere, između ostalog i Saveta za štampu.\nKomisija u sastavu Ilija Stojanović (RAB Srbija), Radojica Mali (medijski radnik) i Siniša Batalo (medijski radnik) odlučila je da ipak sajtu ePodunavlje dodeli višemilionski iznos.\nRadojica Mali rekao je UNS-u da se ne seća šta je ovaj projekat izdvajalo od drugih da dobije najviši iznos i da je krajnju ocenu ko će dobiti sredstva potpisivala gradonačelnica.\nRade [neregistrovani] u 05:54\nNije samo Smederevo\nSlicna situacija vam je skoro svuda po Srbiji. Proverite Sabac, koji je prosle godine dao 14,2 miliona dinara Danasu, Kuriru, Blicu, Vremenu, pa cak i Media centru(!!!). Kuriru je placena retroaktivno predsednicka kampanja Vuka Jeemica (slizao se sa Dusanom Petrovicem), a objavljeno nekoliko tekstova na pocetku godine. U Blicu objavljeno dvedesetak tekstova napisanih u kabinetu gradonacelnika. U Vremenu objavljen intervju sa gradonacelnkom (za sve pare 600.000). Danasu dato 5,5 miliona iako se tog lsita u Sapcu proda manje od 200 primerka. U Media centru gradonacelnik odrzao 1 pres konferenciju...\nTa glupost sa sufinansiranjem je potpuni kriminal, a nije mi jasno zasto UNS i dalje na tome insisitira?


Aktivnosti – Page 8 – CHRIS Network\nInternet slobode i zaštita privatnosti u Srbiji: Pravni okvir, dobre prakse i izazovi\nAktivnostiBy dragan 30/04/2017\nKomitet pravnika za ljudska prava – YUCOM organizovao je 28. aprila 2017. fokus grupu sa advokatima, novinarima i predstavnicima organizacija civilnog društva iz Niša. Sastnak je održan u prostorijama Mreže Odbora za ljudska prava u Srbiji CHRIS. Cilj ovog razgovora bio je da se u dijalogu sa predstavnicima nevladinog sektora uoče potencijalne pravni i praktični problemi,…\nAktivnostiBy dragan 29/04/2017\nAktivisti Odbora za ljudska prava Negotin, kancelarije Mreže CHRIS u Negotinu, organizovali su u petak 8.04.2017. godine razgovor sa stanovnicima Dunavske ulice u Negotinu. Na mobilnom AD punktu postavljenom na ulazu u jedno od romskih naselja u Negotinu, građani su mogli da se informišu o programu besplatne pravne pomoći Mreže CHRIS, upoznaju sa mogućnostima…\nAktivnosti u naselju “Crvena Zvezda” u Nišu\nAktivnostiBy dragan 27/04/2017\nU okviru projekta “Mreža besplatne pravne pomoći CHRIS” aktivisti Mreže odbora za ljudska prava u Srbiji CHRIS organizovali su 26. aprila razgovor sa stanovnicima romskog naselja Crvena Zvezda u Nišu. Na mobilnom AD punktu postavljenom na ulazu u naselje, građani su mogli da se informišu o programu besplatne pravne pomoći Mreže CHRIS, upoznaju sa mogućnostima…\nMarš za Alep ulicama Niša\nAktivnostiBy dragan 15/04/2017\nMirovna inicijativa „Civilni marš za Aleppo“ realizovao je 13. aprila 2017. godine niz aktivnosti u Nišu. Učesnici Marša su stigli u Niš oko 11 časova i prvo su posetili Memorijalni muzej Crveni Krst. „Civilni marš za Aleppo” trenutno broji 25 građana i građanki iz različitih država, čiji je cilj podizanje svesti o tome šta se dešava…\nPredstavljanje programa za obrazovanje pravnika u oblasti ljudskih prava HELP\nAktivnostiBy dragan 09/04/2017\nPredstavnici kancelarije Saveta Evrope u Beogradu, Pravnog fakulteta u Nišu i Mreže odbora za ljudska prava u Srbiji CHRIS održali su 06.04.2017. godine u Nišu sastanak, na kojem je predstavljen Evropski program za obrazovanje pravnika u oblasti ljudskih prava Saveta Evrope – HELP, i dogovorena saradnja HELP programa i Mreže CHRIS na realizaciji HELP kursa na…\nAktivnostiBy dragan 22/03/2017\nOdbor za ljudska prava Niš i Centar za razvoj civilnih resursa u sklopu aktivnosti Antifašističkog Kolektiva Niš, organizovali su tribinu povodom 21. marta Međunarodnog dana borbe protiv rasne diskriminacije. Maja Kamenov iz Centra za razvoj civilnih resursa, Marija Demić iz Centra za prava romkinja i Dragan Dorđević iz Odbora za ljudska prava Niš su predstavili stanje manjinskih…\nAktivnostiBy dragan 13/03/2017\nOrganizacije civilnog društva upozorile se da je u Srbiji ozbiljno ugrožen demokratski izborni proces, te pozvale domaće i međunarodne organizacije na što aktivnije delovanje kako bi se zaštitili slobodni i demokratski izbori, odnosno mirna smenjivost vlasti na demokratskim izborima – jedna od demokratskih vrednosti, za koju se verovalo da je zauvek dosegnuta posle 5. oktobra…\nAktivnostiBy dragan 18/01/2017\nNa tribini Srpske napredne stranke (SNS) u Beškoj kod Inđije 17. januara 2017. godine, pristalice ove stranke fizički su napale aktiviste Inicijative mladih za ljudska prava u Srbiji (Inicijativa mladih) i tom prilikom nekoliko njih povredili. Do napada je došlo kada su aktivisti Inicijative mladih, u znak protesta zbog gostovanja haškog osuđenika Veselina Šljivančanina na…\nAlternativne mere umesto pritvora – TV emisija\nAktivnostiBy dragan 14/01/2017\nOdbor za ljudska prava Valjevo, kancelarija Mreže CHRIS u Valjevu organizovao je 25. i 26. novembra 2016. godine dvodnevni seminar u Vrnjačkoj Banji pod nazivom ’’ Alternativne mere umesto pritvora: Trenutno stanje i perspektive’’. Seminar je jedna od završnih aktivnosti na projektu „Alternative measures instead of detention“–AMID, čiju realizaciju je omogućila podrška Open Society Foundations.…\nŠkola za buduće branitelje i braniteljke ljudskih prava\nAktivnostiBy dragan 09/01/2017\nCivil Rights Defenders objavljuje konkurs za upis treće generacije studenata Škole za buduće branitelje i braniteljke ljudskih prava, koja će početi sa radom u februaru 2017. godine. Civil Right Defenders Civil Rights Defenders je međunarodna organizacija koja se bavi zaštitom ljudskih prava i podrškom braniteljima/kama ljudskih prava. Osnovana je 1982. godine u Štokholmu pod imenom Švedski…\nAktivnostiBy dragan 27/12/2016\nStanovnici naselja Crvena Zvezda i nevladine organizacije Mreža odbora za ljudska prava u Srbiji CHRIS, Indigo Niš i Produkcija Romaworld organizovali su 26. decembra 2016. u Media i Reform Centru u Nišu konferenciju za medije. Na konferenciji je predstavljen Zahtev 60 organizacija civilnog društva da se naselju Crvena Zvezda u Nišu hitno uključi struja i…\nAktivnostiBy dragan 25/12/2016\nProtest „Osvetlimo Zvezdu“ održaće se 26. decembra, sa početkom u 17.00 sati na trotoarima oko naselja Crvena Zvezda (Dušana Popovića i Višegradska). Namera nam je da baterijskim lampama osvetlimo naselje, pozovemo nadležne da hitno uključe struju i prekinu diskriminatorno postupanje prema stanovnicima naselja. I pored rešenja Poverenika za zaštitu ravnopravnosti da društvo za distribuciju električne…


Brnabić: Od 1. januara iduće godine minimalna zarada 35.012 dinara - Boom93\nPremijerka Srbije Ana Brnabić izjavila je danas da će od 1. januara naredne godine minimalna zarada u Srbiji biti 35.012 dinara, što je povećanje od 9, 4 odsto u odnosu na ovogodišnju.\n„Time dolazimo na 89 odsto pokrivenosti minimalne potrošačke korpe minimalnom zaradom“, rekla je Brnabić novinarima posle sednice Socijalno-ekonomskog saveta.\nSindikati se nisu saglasili sa predlogom Vlade da minimalna zarada bude 35.012 dinara – tražili su, podsećamo, da se minimalna zarada izjednači sa minimalnom potrošačkom korpom.\nBrnabić je rekla da razume sindikate što su ovim nezadovoljni, „zato što jeste loše da se uopšte priča o potrebi pokrivanja minimalne potrošačke korpe minimalnom zaradom“.\nMinimalna cena rada se, prema Zakonu o radu, utvrđuje odlukom Socijalno-ekonomskog saveta.\n„Ako Socijalno-ekonomski savet ne donese odluku u roku od 15 dana od dana početka pregovora, odluku o visini minimalne cene rada donosi Vlada Republike Srbije u narednom roku od 15 dana“, stoji u Zakonu o radu.\nOznakeAna Brnabić Minimalna cena rada predsednik Vlade Srbije Srbija


Ford beleži odlične rezultate u prodaji električnih automobila | PC Press\nFord beleži odlične rezultate u prodaji električnih automobila\n10. februar 2022. 9. februar 2022. Nemanja Momčilović\nFord-ova zarada u četvrtom kvartalu je veliki dokaz da su napori kompanije za elektrifikaciju dali rezultate. Kupci su već naručili ili rezervisali više od 275.000 potpuno električnih Mustang Mach-E SUV modela, F-150 Lightning pikapova i E-Transit komercijalnih vozila.\nFord drastično povećava proizvodnju svojih EV\nKompanija izveštava da je prodaja njenih EV i hibrida u januaru rasla skoro 4 puta brže od ukupnog elektrifikovanog segmenta, čime je Ford trenutno drugi prodavac EV u zemlji iza Tesle. To je podstaklo obećanje Ford-a da će udvostručiti globalni proizvodni kapacitet kompanije za EV na najmanje 600.000 do 2023. godine. Iz kompanije očekuju da će električna vozila predstavljati najmanje 40% svog asortimana proizvoda do 2030. godine. Sve u svemu, Ford je ostvario prihod od 37,7 milijardi dolara, neto prihod od 12,3 milijarde dolara i 2 milijarde dolara u EBIT-u u četvrtom kvartalu 2021. Kompanija je samo u januaru prodala 6.513 Maverick-e.\nFord je takođe video veliko interesovanje za svoju novu liniju komercijalnih električnih vozila Transit sa više od 300 američkih kompanija koje su naručile 10.000 vozila. U narednim mesecima, kompanija otvara pogon u fabrici električnih kamiona Blue City u Tenesiju. Fabrika će proizvoditi Ford-ovu drugu generaciju električnih pikapova u velikim količinama počevši od 2025. U isto vreme, tri velike fabrike baterija u Tenesiju i Kentakiju, biće puštene u rad sa kapacitetom da proizvedu dovoljno ćelijskih baterija za više od milion vozila godišnje. Mobilne aplikacije kompanije, Ford Pass i Lincoln Way, dobile su skoro više od 8 miliona članova u SAD-u.\nPročitajte i: Ford počinje sa proizvodnjom F-150 električnih pikapova\nTagovi: EV, Ford\n← Instagram uvodi funkciju masovnog brisanja\nFacebook treba da pooštri pravila o dokking-u →


"Očekujem reagovanje EU i SAD na pretnje zbog Suda"\nSrbija ne može da dozvoli da Srbi budu uvek narod koji je dozvoljeno ubijati i mučiti, a da za to niko ne odgovora, poručuje potpredsednik Vlade i ministar unutrašnjih poslova Nebojša Stefanović povodom pretnji albanskih političara iz Prištine uoči početka rada Specijalnog suda za zločine OVK.\nNebojša Stefanović (Foto nspm.rs)\nMinistar Stefanović za Tanjug ističe da očekuje od međunarodne zajednice da reaguje na te pretnje, a pre svega da se o njima izjasne SAD i EU, kao oni koji su, kaže, "bili najveći podržavalac Prištine u njenim nastojanjima".\n"Važno je da se izjasne o tome šta oni kažu kada ti ljudi koje podržavaju kažu da će, ukoliko se bude tražila pravda i gonili zločinci, stvarati nove terorističke formacije koje će opet ubijati ljude", istakao je Stefanović.\nVeoma je važno, dodaje ministar, da znamo šta Evropa misli o tome, kako bi i mi mogli da se odredimo po nekim pitanjima.\n"Ako se Srbija trudi da sudi svakom ko je ratni zločinac, da u našoj zemlji ima pravično suđenje, koje će vratiti pravdu i žrtvama, normalno je da želimo da se to dešava na teritoriji cele Srbije, pa i za zločine počinjene nad Srbima. Ne možemo da dozvolimo da Srbi budu uvek narod koje je dozvoljeno ubijati, seći, mučiti, oduzimati im organe i da za to niko ne odgovara, da, kada se počne tražiti pravda, pronalaze načine da se preti i odlaže početak suđenja i formiranje tribunala", kazao je Stefanović.\nStefanović istovremeno ističe da je formiranje tog Suda zakasneo potez, imajući u vidu sve što je učinjeno da bi se zločinci zaštitili, zbog čega je pitanje kakve će uopšte domete imati.\n"O pritiscima na svedoke, njihovom nestanku, ubijanju, uklanjanju forenzičkih i drugih dokaza, o tome šta se sve dešavalo u poslednjih 20 godina, mogli bi tomovi da se napišu. To je, svakako, pitanje za najveće sponzore takozvane nezavisnosti Kosova", ističe ministar Stefanović.\nMinistar inače navodi da MUP pažljivo prati razvoj svih događaja na Kosovu i Metohiji, kako bi sprečio eventualno prelivanje nestabilnosti i terorističkih akcija preko administrativnih linija s Kosovom.\nNa pitanje o saradnji sa kosovskom policijom, Stefanović kaže da je ona "veoma složena".\n"Tu saradnju počeli smo preko Unmika, onda preko Euleksa i pokušavamo preko svih kanala, ali i sa lokalnim bezbednosnim organima prištinske strane da uspostavimo neku vrstu saradnje koja će garantovati sprovođenje zakona", kazao je ministar, ali i naglasio da to "ne ide lako".\nUprkos tome, biće nastavljeni napori, kako nijedan kriminalac, zloupotrebljavajući i određene političke pozicije, ne bi mogao da nađe utičište bilo gde na teritoriji Srbije, pa tako ni na KiM, zaključio je ministar Stefanović.\n07.03.2021 OG: Epidemiološka situacija ozbiljna, 16 novoobolelih (191)\n07.03.2021 U srpskim sredinama na Kosovu 18 novoobolelih (142)


Početna » Agro teme » Ratarstvo » Navodnjavanje biljaka pomoću SMS poruke\nNaime, ovaj sistem je kontroler za navodnjavanje koji poljoprivrednicima omogućava daljinsku kontrolu nad sistemom za navodnjavanje sa mobilnog telefona. Pored osnovih funkcija koje podrazumevaju uključivanje navodnjavanja i programiranje njegovog trajanja, ovaj sistem ima mogučnost da meri vlažnost zemljišta, nivo vode i da daje alarme o nestanku električne energije i niskoj vlažnosti zemljišta. Takođe, postoji i opcija daljinskog doziranja prihrane kroz sistem za navodnjavanje putem dozer pumpi ili venturi sistema.\n„U Smart Watering kontroleru se nalazi SIM kartica na čiji broj se šalju komande. Kontroler će odreagovati u skladu sa primljenom komandom. Sistem prima komande putem GSM mreže i on je podešen tako da na svaku komandu izvrši određenu operaciju. Nakon izvršenja svake komande koju dobije, sistem daje odgovor vlasniku o tome šta se na parceli zapravo dešava, bilo da se radi o uključivanju zalivanja ili o proveri vlažnosti zemljišta. Slično je i sa alarmima koje daje vlasniku, ukoliko se detektuje niska vlažnost zemljišta ili dođe do nestanka električne energije na parceli, sistem šalje vlasniku SMS poruku o tome“, rekao je Lazar Jovanović, idejni tvorac ovog sistema.\nJovanović je završio studije elektotehnike i računarstva na Fakultetu tehničih nauka u Novom Sadu, te je na taj način došao u kontakt sa uređajima za daljinsku kontrolu i upravljanje. Prema njegovim rečima, ideja za „Smart Watering sistem“ se javila iz potrebe da obezbedi način za navodnjavanje svojih zasada lešnika. Naime, zasadi se nalaze u njegovom rodnom mestu, Malom Zvorniku, koje je udaljeno dva sata vožnje od Novog Sada, u kojem živi i radi.\n„Ideja za ovaj sistem rodila se sasvim spontano. Nakon što sam zasadio lešnike, prvi logičan korak je bio da im obezbedim navodnjavanje. Pošto ne mogu da budem fizički prisutan na parceli, morao sam da pronađem način kako da taj važan poljoprivredni posao obavljam daljinski. Dakle, osnovni cilj je bio da poštedim sebe jednog veoma bitnog posla za svakog poljoprivrednika, a navodnjavanje je svakako važan deo u ciklusu poljoprivredne proizvodnje. Kada sam ideju podelio sa poljoprivrednicima sa kojima sam bio u kontaktu većini se dopala, te sam odlučio da to rešenje ponudim na tržištu“, rekao je Jovanović.\nLazar Jovanović je u realizaciju sistema za daljinsku kontrolu navodnjavanja putem SMS poruka krenuo sa svojim prijateljem. Na sistemu su počeli da rade krajem 2015. godine, a nakon tri meseca su dobili prvu funkcionalnu verziju. Prema njegovim rečima, za njih je bio pravi izazov primeniti stečeno teorijsko znanje i sprovesti ovu ideju u delo.\nJovanović je pobednik nacionalnog takmičenja „Future Agro Challenge Srbija“ za 2016. godinu, a ovaj trijumf mu je omogućio učešće na svetskom finalu ovog takmičenja koje je održano u Johanesburgu. Takođe, jedan je od pobednika „Youth Heroes“ konkursa, a priznanje za svoj projekat je dobio u kategoriji „Preduzetništvo i kreativne industrije“.\n„Takmičenja ovog tipa su značajna jer smo imali priliku da čujemo iz prve ruke šta ljudi koji su stručni i imaju iskustva, misle o primeni našeg proizvoda i njegovom plasiranju na tržište. Tu smo mogli da čujemo dobronamerne kritike i smernice u kom pravcu treba da idemo. Takođe, ona su nam ulila i određenu dozu samopouzdanja i služila kao podstrek da ne odustanemo od svoje ideje, a to je ključno, naročito za mlade ljude koji se prvi put susreću sa razvojem novih proizvoda i njihovim plasiranjem na tržište“, rekao je Jovanović.\nPrema njegovim rečima, primetno je veliko interesovanje za ovaj sistem, te je on našao primenu kako u voćnjacima i plastenicima, tako i u poslovnim zgradama, za nadzor rezervoara i sistema za zalivanje zelenih zidova. Ovakav uspeh bio je podsticaj za kreiranje „Smart Watering“ aplikacije za mobilne telefone koja će se naći u ponudi od ovog proleća.\n„Ova aplikacija pored daljinske kontrole navodnjavanja, vrši i prikupljanje i obradu podataka o parceli i svim parametrima koji su od interesa jednom poljoprivredom proizvođaču. Takođe, pored programiranja zalivanja donosi i mogućnost kontrole više parcela sa jednog mesta, grafikone o prosečnoj i trenutnoj vlažnosti zemljišta na parcelama, dnevnik zalivanja sa istorijatom i meračem količine vode, kao i prihrane koju je svaka biljka dobila. Uz ove mogućnosti, aplikacija ima i opciju dnevnog i nedeljnog ponavljanja zalivanja za duži vremenski period unapred, a nudi i uvid u vremensku prognozu za sedam dana, spram čega se može planirati zalivanje“, rekao je Jovanović.\nOvaj mladi preduzetnik ocenjuje da sve veći broj naših poljoprivrednika shvata prednosti koje donosi primena informacionih tehnologija i da se otvaraju usvajanju novih rešenja.\n„Svedoci smo digitalizacije društva, više gotovo da nema sumnje da su moderne tehnologije našle svoju primenu i u poljoprivredi, a sve u cilju unapređenja proizvodnje, povećanja kvaliteta roda i prinosa, a u krajnjem slučaju i olakšavanja poslova samom proizvođaču. Po mom viđenju, spoj tehnologije i poljoprivrede je gotovo siguran u bliskoj budućnosti“, rekao je Jovanović.\nPovezivanje modernih tehnologija i poljoprivrede, pored svih pogodnosti koje nudi poljoprivrednicima, predstavlja i priliku da se veći broj mladih ljudi uključi u ovu privrednu delatnost. Upotreba savremenih tehologija može promeniti način posmatranja poljoprivrede, ukloniti stereotipe i predrasude koje mladi imaju o ovoj delatnosti i motivisati ih da se i sami bave poljoprivredom.\nmoderna poljoprivreda moderne tehnologije navodnjavanje


Suspendovani srpski policajci - B92.net\nSuspendovani srpski policajci\nKosovska Mitrovica, Graèanica, Priština -- Suspendovani pripadnici Kosovske policijske službe iz regiona Gnjilana predali su svoje znaèke i naoružanje, potvrðeno u KPS-u.\nIzvor: B92, Beta, Tanjug petak, 29.02.2008. | 07:09 -> 18:26\nPortparol Službe Veton Eljšani je kazao da su Srbi pripadnici policije iz regiona Gnjilana, koji su danas suspendovani zbog odbijanja da rade pod komandom KPS-a, odmah nakon suspenzije vratili policijske znaèke i lièno naoružanje.\nPrema propisima, procedurom je predviðeno da æe nakon suspenzije od 48 èasova predmeti svih suspendovanih policajaca preæi u Policijski inspektorat koji æe za svakog policajca posebno otvoriti disciplinski postupak i na osnovu toga doneti odgovarajuèe odluke.\nMoguæa suspenzija i u Graèanici\nKomandir stanice Kosovske policijske službe u Graèanici Stojan Miloševiæ izjavio je danas da su pripadnici policije srpske nacionalnosti uslovljeni da se do sutra vrate na posao ili æe biti suspendovani.\nNakon dvoèasovnog razgovora sa komandirom UNMIK policije Larijem Vilsonom, Miloševiæ je rekao novinarima da srpski policajci do sutra u podne treba da odluèe da li æe se vratiti na posao i nastaviti da rade kao i do sada ili æe biti suspendovani.\nPrema njegovim reèima, osnovni zahtev srpskih pripadnika je da nastave da rade, ali pod komandom UNMIK policije, a ne KPS.\n“Ostaju na platnom spisku”\nPortparol KPS-a Veton Eljšani rekao je danas FoNetu da æe srpski policajci iz gnjilanske stanice, koji ne žele više da slušaju komande vrha KPS, veæ traže da budu pod ingerencijom UNMIK, ostati na platnom spisku još neko vreme.\n"Njima su oduzete znaèke i oružje, oni æe sedeti kuæi i primaæe punu platu", rekao je Eljšani.\nPrema njegovim reèima, ista procedura æe biti sprovedena i prema srpskim policajcima iz Graèanice, ako posle sutrašnjeg razgovora ostanu pri zahtevu da preðu u nadležnost UNMIK.\nPrema Miloševiæevim reèima, danas na Kosovu pod komadnom KPS nema nijednog policajca srpske nacionalnosti, a oni èine 10 odsto od oko 7.000 pripadnika KPS.\nOd 9 do 15 èasova koliko je trajao protest ispred policijske stanice, u Graèanici na prilaznim putevima mestu pojaèane su snage KPS, Kfora i UNMIK-a.\nNa ulazu u Graèanicu iz pravca Prištine na dužini od oko 500 metara bilo je rasporeðeno šest patrolnih policjiskih vozila KPS i UNMIK policije, koji su pod punom opremom kontrolisali uèesnike u saobraæaju.\nPancire su nosili i pripadnici KPS i UNMIK policije koji su ostali u zgradi KPS u Graèanici.\nPredstavnici Srba iz Graèanice i okolnih sela, su nakon neupsešnih razgovora srpskih policajaca i Vilsona, zatražili od predstavnika irskog kontigenta Kofra da preuzmu ulogu policajaca i zaštite srpski narod.\nSrpski policajci iz stanice KPS u Štrpcu, takoðe su odbili komandu KPS i o tome obezbedili nadležne u UNMIK-u i KPS.\nBez dogovora sa srpskim policajcima\nPodsetimo, na juèerašnjem sastanku predstavnika KPS sa policajcima srpske nacionalnosti nije postignut dogovor, danas novi sastanak.\nPortparol KPS-a Veton Eljšani rekao je da je sastanak održan u selu Gonje Kusce, opština Gnjilane i da su obavešteni da su Srbi, pripadnici KPS-a iz regiona Gnjilana, izrazili želju da primaju naredbe od UNMIK policije, a ne KPS.\nEljšani je potvrdio da 129 pripadnika Kosovske policijske službe srpske nacionalnosti želi da njima rukovode zvaniènici UNMIK policije. Oni su se na ovakav potez odluèili zbog, kako su naveli, neslaganja sa dolaskom misije EU na Kosovo i nepoštovanja Rezolucije 1244 Saveta bezbednosti UN.\nStojan Deniæ, kapetan Kosovske policijske službe iz Gornjeg Kusca kod Gnjilana, rekao je za KIM radio da su on i njegove kolege jedinstveni u odluci da na posao neæe dolaziti dok im se ne ispune zahtevi.\n"Zahtevamo od UMNIK-a da nam u KPS omoguæi iste uslove za rad kakvi su tamo postojali kad smo se zapošljavali. U suprotnom, mi æemo u srpskim sredinama formirati policijske podstanice u kojma æemo samostalno delovati", rekao je Deniæ.\n"Priština u šoku": Rama objavio video sa mapom Kosova u okviru Srbije VIDEO\n"NATO ne namerava da smanji snage Kfora na Kosovu"\nNa Balkanu ostalo jedno pitanje, a NATO želi da ga reši\nNakon vesti o polugoloj albanskoj pevaèici i spotu na ostacima hrama SPC, Taèi prièa o religiji


Nova limuzina upotpunila familiju Corolla – Euromobil Magazin\nNova limuzina upotpunila familiju Corolla\nKlasična limuzina kompletirala je gamu modela Corolla. Po prvi put ugrađen hibridnih sistem u limuzinu, na raspolaganju verzije sa 1,8-itarskim benzincem i elektro motorom kao i atmosferski agregat od 1,6 l\nPrateći pojavljivanje kombi-limuzine na ženevskom Salonu automobila i Touring Sports (caravan) verzije predstavljene šest meseci kasnije na Salonu automobila u Parizu, 12. generacija modela Corolla dobila je klasičnu troprostornu karoserijsku varijantu. Pojavljivanjem sedana kompletirana je ponuda koja obuhvata najširu ciljnu grupu, pa Toyota u C segmentu ima za svakoga po nešto.\nInteresantan detalj predstavlja činjenica da je ovo prva Toyotina limuzina C segmenta opremljena poznatim hibridnim sistemom. Novi sedan će da bude na raspolaganju kao hibrid i to slabijim od dva trenutno postojeća u Corolla familiji – 1,8-litarski benzinac je uparen sa elektro motorom. Ukupna snaga je deklarisana na 122 KS a prosečna potrošnja 3,4 l/100 km u hibridnom modu (po WLTP normama 4,3 l/100 km) uz emisiju od samo 77 grama ugljen-dioksida po poređenom kilometru. Tokom svakodnevne vožnje moguće je preći do 50 odsto kilometara samo na elekto pogon.\nBazna verzija će, pak, umesto 1,2-litarskog turbo benzinca namenjenog kombi-limuzini i karavanu biti opremana usavršenim atmosferskim agregatom od 1,6 l. Uz taj motor snage 132 KS na raspolaganju će da bude šestostepeni manuelni ili CVT automatski menjač. Toyota navodi da će Corolla 1,6 imati prosečnu potrošnju od 5,8 l/100 km (WLTP 6,1 l/100 km) a da će emisija ugljen dioksida da bude 131 odnosno 139 g/km.\nCorolla Sedan nastala je na istoj platformi kao Touring Sport, što znači da im je međuosovinsko rastojanje od 2.700 mm zajednički imenitelj. Corolla je za 52 godine postojanja (premijera 1966.) prodata u više od 46 miliona primeraka u oko 150 zemaalja sveta. Proizvodnja sedana – po ustaljenoj praksi za tu karoserijsku verziju – odvijaće se u Turskoj, a sa evropskom specifikacijom na tržište stiže tokom prvog tromesečja 2019. godine.\nPrvo serijsko vozilo na gorivne ćelije sa Plug-In hibridnom tehnologijom\nNovi Sportage i na našem tržištu


Mali: Za manje od 24 časa 2,3 miliona prijavljenih građana za 100 evra - Radio televizija Pančevo\nFK “Železničar” protiv “Sloge” iz Kraljeva\nPančevo dobilo 20 miliona dinara za poljoprivredu, vodoprivredu…\nGradonačelnici Vršca uručeni ugovori u Pokrajnskoj vladi\nMali: Za manje od 24 časa 2,3 miliona prijavljenih građana za 100 evra\n14. maja 2020. 0166\nMinistar finansija u Vladi Republike Srbije Siniša Mali istakao je da se za manje od 24 sata prijavilo tačno dva miliona i 350 hiljada građana za jednokratnu pomoć od 100 evra, što je najbolja potvrda da je pogođena suština merama koje su donete, a da veliki broj prijavljenih u samo jednom danu opravdava tu pomoć države.\n„Ovo je deo velikog paketa od 5,1 milijardu evra, što smo kao Vlada Republike Srbije izdvojili da pomognemo privredi i stanovništvu. Siguran sam da će građani Srbije to iskoristiti da pokupuju i nabave ono što im je potrebno i to je naša podrška. Država na ovaj način pokazuje koliko je jaka i snažna i to je na neki način deljenje optimizma“, rekao je Mali gostujući na RTS-u.\nOn je istakao i da će građani, osim elektronski, od sutra moći da se prijavljuju za 100 evra i preko kol-centra, koji sutra počinje s radom i ponovio da prijava traje do 5. juna.\n„Na tastaturi vašeg telefona ukucavate jedinstveni matični broj, broj lične karte i ostavljate govornu poruku koju banku birate. U svim sredstvima informisanja, u štampanim medijima i onlajn, sutra ujutro ćemo izaći sa brojem telefona. Poziv će biti besplatan, a sistem brz i efikasan“, rekao je Mali.\nMinistar je istakao i da to nisu jedine dobre vesti, jer sutra kreće isplata 100 evra za naše najstarije sugrađane.\n„Sutra ćemo na račun čak milion penzionera upatiti ovu pomoć od 100 evra. Penzioneri će novac moći da podignu već u subotu, što je pokazatelj da mi ispunjavamo obećanja“, rekao je Mali.\nGovoreći o prvim uplatama na račune građana, ministar je pojasnio da će nakon uplata penzionerima, novac leći na račune onima koji dobijaju novčanu socijalnu pomoć, a potom onima koji se prijavljuju.\nOn je naveo da je izuzetno ponosan na sve ljude koji su učestvovali u kreiranju sistema prijavljivanja, koji odlično funkcioniše.\n„Veoma sam ponosan na sve ljude koji su se bavili ovim sistemom, imajte u vidu da se prijavilo preko dva miliona građana. Sistem, serveri, cela infrastruktura koju smo napravili uspela je da odoli izazovima i da bude potpuno stabilna, a sa druge strane stvarno sam ponosan na mere koje smo doneli, prave mere u pravom trenutku“, rekao je on.\nMinistar je objasnio da je ceo sistem napravljen da građani ulože što manje vremena i napora da bi došli do 100 evra.\n„Građani biraju samo banku, mi sve ostalo radimo za njih. Ukoliko imaju račun u toj banci koju su izabrali, novac će biti uplaćen na taj račun, a ako ga nemaju, mi ćemo otvoriti zajedno sa bankama račun u banci koju su izabrali“, naveo je on.\nMinistar je naveo da je pomoć države istovremeno i pokazatelj snage i stabilnosti, kao i potvrda da je kriza iza nas, kao i da je sada pravo vreme da razvijamo našu ekonomiju na pravi način.\n„U celom svetu sada imate najtežu, najveću ekonomsku krizu, na desetine miliona ljudi ostaje bez posla, imate zatvorene fabrike, zemlje koje propadaju, a s druge strane imate Srbiju koja je najgori scenario prošla. Nemamo ga. Uspeli smo da zadržimo broj zaposlenih, velika stvar je što smo prošle nedelje uspeli da uplatimo minimalnu zaradu. Kada se u istoriji naše zemlje dogodilo da je država isplaćivala plate zaposlenima u privatnom sektoru?!“, naveo je ministar.\nGovoreći o isplati prve minimalne zarade, Mali je podsetio da je na račune 1.052.000 radnika legao taj novac prošle nedelje, te da će ista zarada biti uplaćena i prve nedelje juna i prve nedelje jula meseca.\n„Država je najveći teret krize prouzrokovane Kovidom-19 preuzela na sebe, ali smo pokazali koliko smo ozbiljni i koliko možemo. Ja pozivam građane Srbije da iskoriste ovu priliku, da dobiju novčanu pomoć, da veruju u svoju državu i da veruju u bolje sutra“, rekao je Mali.\nOn je napomenuo da Srbija želi da bude najbolja zemlja u Evropi, sa najvećom stopom rasta naše ekonomije i zaključio da veruje da je sa podrškom države to realno.\nOrlić: Đilas brani sebe, a ne Mariniku Tepić\nDva pacijenta sa Kosova i Metohije pozitivna na Kovid 19 poslata u KBC Niš\nBojana Kecic 29. marta 2020. 29. marta 2020.\nKrsna slava i Dan opštine Opovo: REZANJE SLAVSKOG KOLAČA, PREDSTAVLJEN NOV GRB\nMica Milakov 23. maja 2019.\nBrnabić: Odnosi Beograda i Zagreba izuzetno kompleksni i dalje teški\nJasmina Petkovic 9. avgusta 2020. 29. avgusta 2020.\nMirjana Popović 23. aprila 2021. 23. aprila 2021.\n23. aprila 2021. 23. aprila 2021. 0\nPančevo dobilo 20 miliona dinara za poljoprivredu, vodoprivredu i lokalni razvoj\nVučić: U nedelju putujem u Brisel, važni dani za Srbiju\nJužni Banat (2.035)\nU Srbiji je potvrđeno 2.384 novih slučajeva koronavirusa


Rusko-sirijska koalicija krenula da sravni Alepo sa zemljom, Ban Ki Mun uplašen za civile! (VIDEO) | Vestinet.rs\nPOČETNA U FOKUSU Rusko-sirijska koalicija krenula da sravni Alepo sa zemljom, Ban Ki Mun uplašen za civile! (VIDEO)\nRusko-sirijska koalicija krenula da sravni Alepo sa zemljom, Ban Ki Mun uplašen za civile! (VIDEO)\n25. septembra 2016. 14:29 · Nema komentara\nPreko dve stotine vazdušnih napada pogodilo je stambene delove istočnog Alepa u prethodna dva dana, prenose pobunjenički izvori.\nKako navodi Si-En-En, procenjuje se da je u tim napadima, do sada, život izgubilo oko 100 ljudi.\nTim povodom obratio se i generalni sekretar UN-a Ban Ki Mun koji je rekao da „vazduhoplovna ofanziva sirijske vojske u kojoj se koriste zapaljive i protiv-bunkerske bombe u gusto naseljenim područjima može voditi prema odgovornosti za ratne zločine“.\nOn je pozvao na smirivanje vojne akcije i upozorio da je Alepo sada pod najintenzivnijim bombardovanjem od početka konflikta u Siriji, dodavši da je ovo „crni dan za posvećenost svetske zajednice zaštiti civila“.\nBan Ki Mun je u zaključku svog obraćanja zatražio od međunarodne zajednice da se ujedini i da „kaže da neće tolerisati upotrebu oružja po civilima“.\nDa podsetimo, sirijski napad na Alepo započeo je u petak rano ujutru, nakon što je Sirijska armija zvanično prekinula režim primirja i izdala upozorenje civilima da se povuku iz delova grada koji će biti na udaru ruske i sirijske avijacije i sirijske artiljerije.\nSirijski vojni vrh redovno šalje slična upozorenja civilima, a ponuđen im je bezbedan prolaz na teritoriju pod kontrolom vladinih snaga.\nAmerička javnost predvođena najjačim medijskim kućama ove zemlje, sada zahteva oštriju reakciju svoje diplomatije, a sirijsko-rusku akciju u Alepu nazvaju „velikim porazom američke diplomatije“.\nGeneralni sekretar UN Ban Ki-mun je „užasnut zbog jezive vojne eskalacije“ u sirijskom gradu Alepu, saopštio je njegov portparol.\n„Otkako je pre dva dana sirijska vojska objavila ofanzivu za zauzimanje istočnog Alepa, imamo ponovljene izveštaje o vazdušnim udarima u kojima se koristi zapaljivo oružje i najsavremenija municija“, naveo je Banov portparol Stefan Dižarik, javio je Rojters.\nBan je, takođe, pozvao međunarodnu zajednicu da se ujedini i pošalje jasnu poruku sirijskoj vladi da „neće tolerisati nasumičnu upotrebu sve smrtonosnijeg i jačeg oružja protiv civila“, prenosi AFP.\nTags:Ban Ki Mun · vesti


Beograd, 5.9.2018. - Prema podacima Republičkog zavoda za statistiku, u periodu januar-jul 2018. godine u Republici Srbiji boravilo je ukupno 1,938.225 turista, što je za 11 odsto više u odnosu na period januar-jul 2017. godine, od čega je domaćih bilo 1,013.167 (+ 9% ) ili 52% od ukupnog broja gostiju, a inostranih 925.058 (+ 14%), odnosno 48% od ukupnog broja gostiju. Ovi podaci ne obuhvataju podatke za teritoriju AP Kosovo i Metohija.\nU periodu januar-jul 2018. godine ostvareno je ukupno 5,380.642 noćenja (što je 12% više u odnosu na period januar-jul 2017.), od čega su domaći turisti ostvarili 3,368.738 noćenja (+ 11%), što čini 62% od ukupnog broja ostvarenih noćenja, a inostrani 2,011.904 (+ 14%) ili 38% od ukupnog broja ostvarenih noćenja.\nDomaći gosti su najviše boravili u planinskim mestima (37%), zatim slede banjska mesta (36%), dok su inostrani gosti najviše boravili u Beogradu (53%). Od izabranih turističkih mesta, mereno brojem ostvarenih noćenja, domaći turisti u periodu januar-jul 2018. godine najviše su konačili na Zlatiboru (400.244 noćenja, što je 10% više u odnosu na period januar-jul 2017.godine), zatim slede Vrnjačka Banja, Kopaonik, Sokobanja, Beograd itd. Inostrani turisti u periodu januar-jul 2018. najviše noćenja su ostvarili u Beogradu (1,056.348 noćenja, 14% više u odnosu na period januar-jul 2017.), zatim slede Novi Sad, Kopaonik, Zlatibor, Vrnjačka Banja itd.\nKada su u pitanju zemlje iz kojih su dolazili inostrani gosti, najveći broj noćenja u periodu januar-jul 2018. ostvarili su turisti iz Bosne i Hercegovine (140.040 noćenja, što je 6% više u poređenju sa periodom januar-jul 2017.), zatim slede gosti iz Crne Gore, Turske, Rumunije, Bugarske, Nemačke itd.


FINIŠ ODBOJKAŠKE MINI LIGE - LAJKOVAC NA DLANU\nFINIŠ ODBOJKAŠKE MINI LIGE\nApr 3, 2019 Snežana Bilić\nOdbojkašice lajkovačkog Železničara večeras od 19 sati u Staroj Pazovi igraju poslednju utakmicu Mini lige 1-6, a potom kreće plej – of.\nRezultat nema takmičarski značaj jer su parovi plej-ofa već poznati: sastaju se Jedinstvo – Vizura i Crvena zvezda – Železničar.\nPrvi mečevi se igraju 6. aprila, a domaćini su ekipe koje su bolje plasirane na kraju Mini lige, odnosno Jedinstvo i Zvezda. Revanš utakmice su 9. aprila, kada Železničar u svojoj Hali sportova dočekuje Beograđanke, dok će se eventualna treća utakmica igrati u Beogradu.\nTo je ujedno i repriza prošlogodišnjeg polufinala, u kojem je Crvena zvezda bila bolja. Sticaj okolnosti je takav da se već dve sezone u ključnim utakmicama sastaju ova dva rivala: u finalu Kupa Srbije i u plej-ofu.\nPrisutna je nada da će ove godine odbojkašice Železničara biti bolji i u plej-ofu, kao što je bio u Kupu, i tako ostvariti ambicije rukovodstva predvođenog Živoradom Lazarevićem – da se osvoji šampionska titula!\nBAZEN ZAVRŠEN, RADE SE PRATEĆI OBJEKTI


Povrede ugleda SRJ\nPsovanje predsednika po provinciji uzelo maha, a lokalni sudovi počinioce verbalnih delikta ekspresno šalju u zatvor da se pojava ne raširi\nJedan od osuđenika za krivično delo povrede ugleda SRJ, član 157, koji je u aprilu ove godine "prestravljen zbog bombardovanja" psovao jednog jutra na poslu predsednika svoje države Slobodana Miloševića odbio je da nam govori o svom slučaju. "Već sam dobio po njušci", rekao je skrušeno i postiđeno, ne može više, svi su ga kaznili, dobio otkaz, decu će mu ubiti. Preplašeni čovek je nekoliko puta upitao s kim razgovara, njegova žena se čula u basu kako uzvikuje da će, ako on momentalno ne prekine vezu, ona razbiti telefon - "dosta ti je i ovo do sada". Odležao je svoje i moli nas da ne pominjemo koliko, niti mesto iz koga je, "svi će znati".\nU jednoj drugoj presudi koja nam je bila dostupna piše da je doneta u smislu generalne prevencije i uticaja na druga lica da ne čine to krivično delo, što je od posebnog značaja u vreme trajanja ratnog stanja u SRJ. Po malim mestima je takva prevencija imala uspeha i ta "vaspitna mera", evo, uliva stah i sada kad je rat završen i kada bi se moglo sa prijateljima u kafani ili sa kolegama na poslu raspravljati ko je za taj rat kriv.\nKada nam je za prošli broj "Vremena" govorila o svom slučaju hrabra žena Biserka Apić, rekla je da nije mogla znati da će njena kancelarija, u kojoj je sa kolegama godinama pričala o svemu, na sudu biti tretirana kao "javno mesto", da zapravo uopšte nije imala potrebe da se u svom životu upoznaje sa našim krivičnim zakonom, te da stoga nije ni mogla znati da bi njena kritika predsednika SRJ mogla biti tretirana kao krivično delo.\nZAKON ZA NAUK: Koliko je građana SRJ poučeno o svojim pravima? Ovakve "prevencije" su, čini se, "najbolji" nauk, a nekoliko sagovornika "Vremena" sa bogatom advokatskom praksom priseća se da ih je, u naletima i u velikom broju, uvek bilo u doba velikih kriza režima. Veliki broj takvih postupaka pokrenuto je 1993. godine protiv članova DS-a i SPO-a pred Prvim opštinskim sudom u Beogradu. Za cepanje zastave ispred savezne skupštine u junu te godine sudilo se Adamu Rokviću, ali ga je sudija Okružnog suda Slobodan Rašić oslobodio izjavivši pri tome da "odbija da postupa po nalogu vlasti". Sudija je rekao i da u svojim rukama drži knjigu koja ima korice krivičnog zakona SRJ, a da je unutra tekst nerevidiran i odnosi se na zemlju koja više ne postoji, SFRJ, te da stoga krivičnog dela ni nema, a on "odbija da zakon zloupotrebi". Vrhovni sud je ukinuo presudu i vratio postupak na ponovno suđenje, čime je prekršen Ustav ali i "dokazan" kontinuitet Jugoslavije.\nU Jugoslovenskom komitetu pravnika za ljudska prava napominju da se po članu 157. KZ SRJ ne razlikujemo od bilo koje demokratske države na svetu, da je on čak liberalan i jasno definisan. Zakon sankcioniše izvrgavanje poruzi na primer predsednika SRJ, ali samo ako je to učinjeno u vezi sa vršenjem njegove funkcije. Poslužimo se primerom Biserke Apić - pošto je rekla da "Slobodan Milošević vodi zemlju kao magarac", pravda je zadovoljena, a da je izjavila kako je "Slobodan Milošević ružan i da ima uši kao magarac", morala bi po ovom članu biti oslobođena, i Milošević bi protiv nje jedino mogao da pokrene privatnu tužbu za uvredu. Kada bi sada neko od državnih činovnika poželeo da podigne tužbu zbog prethodnih navoda u tekstu, novinar bi po zakonu bio oslobođen, jer izlaganje poruzi nije kažnjivo ni ako je izneseno "u vršenju novinarskog poziva" (vidi okvir). Nije protiv zakona ni kada se jedan umetnik o predsedniku uvredljivo izrazi u svom umetničkom delu. Miroslav Nune Popović, koji je predsednika video kao muški polni organ, bio je uhapšen ali ne i osuđen, mada je Bogoljub Arsenijević Maki zbog svog spomenika predsedniku falusoidnog oblika odležao u zatvoru.\nOsim što je bitno da se poruga odnosi na vršenje funkcije zaštićenih subjekata, bitno je i da je izrečena javno i u Jugoslovenskom komitetu pravnika napominju da je veliko pitanje koliko je "javan" razgovor u kancelariji sa kolegom. Podsećaju stoga na član 8, stav 2 KZ SRJ, koji govori da "neznatna društvena opasnost ne može biti krivično delo". Sudija Svetlana Đuričić, koja je osudila Biserku Apić na četiri meseca zatvora, mogla bi onda da otera u aps i 50.000 navijača koji su nedavno izviždali jugoslovensku himnu, ili da onog što je na demonstracijama na trgu nosio transparent "Slobo, pizdo, Kosovo si izd'o" osudi na maksimalnu kaznu od tri godine. Sudija Đuričić je u Sremskoj Mitrovici zbog člana 157 osudila i Zvonimira Živanovića (38) na pet meseci zatvora, ali mu je Vrhovni sud tu kaznu, nakon što je odležao mesec i po dana, preinačio u godinu dana uslovne kazne. Kako su objavile "Večernje novosti" od 22. aprila, on je psovao predsednika Miloševića na svom radnom mestu u fabrici "Mitros". Budući da je osuđen, Živanović je po proceni sudije izazvao određenu društvenu opasnost, mada bi se moglo reći da je njegovo krivično gonjenje pre imalo značaj u "vaspitavanju" sredine u kojoj živi. Posle slučaja Apićeve i Živanovića u Sremskoj Mitrovici narod više neće da "talasa", rekao nam je jedan njihov sugrađanin.\nA UGLED CRNE GORE?: "Iako postoji skoro u svim državama Evrope, kod nas ovaj zakon ima isključivo politički karakter i režim ga koristi za progon neistomišljenika", govori za "Vreme" Borivoje Borović. Kao primer za to on navodi podizanje optužnice protiv Vojislava Šešelja 1994. godine, koji se tada na suđenju zbog čupanja kablova u saveznoj skupštini branio rečima da je "Slobodan Milošević najveći kriminalac u Srbiji". Taj je slučaj Vrhovni sud "oduzeo" Okružnom sudu i od tada mu se gubi svaki trag što, smatra Borović, govori o karakteru tog suđenja.\n"Ovakvi se postupci sprovode i obustavljaju po potrebi. Tako je i gomila optužbi protiv članova opozicionih partija 1993. godine ostala samo u fazi pretkrivičnog postupka", kaže Borović.\nTako je zataškana i optužnica protiv Miodraga Mikija Vujovića, koji je izvrgao poruzi Slobodana Miloševića, Mirka Marjanovića i Dragana Tomića. Na suđenju sa Aleksandrom Tijanićem, Vujović je u svom svedočenju izjavio da da bi neko postao ministar mora da izvrši, parafraziramo, seksualnu radnju nad pomenutim ili pomenutima. Međutim, kako je Miodrag Vujović bio partijski sekretar, član Glavnog odbora Saveza komunista Beograda i donator SPS-a novcem "Jugoskandika" (kao Jezdin kum) u vreme Nebojše Čovića, njegov je slučaj zataškan i presuda nikada nije donesena.\nU Krivičnom zakonu SRJ član koji sledi povrede lika i dela saveznih institucija štiti na isti način i kažnjava u istom trajanju onoga ko "izloži poruzi stranu državu, njenu zastavu, grb ili himnu". Sećate se "Tonija Blera hermafrodita" sa naslovne strane "Politike"? Krivični zakon Srbije u članu 98 štiti ugled "Srbije i druge republike u SRJ". Koliko bi tužbi mogao da podnese Milo Đukanović za sve što je o njemu izrečeno u srbijanskom parlamentu?


ISTRAŽIVANJE: VISOKA ETNIČKA DISTANCA MEĐU MLADIMA U MULTIETNIČKIM SREDINAMA - Magločistač\nPočetna Subotica ISTRAŽIVANJE: VISOKA ETNIČKA DISTANCA MEĐU MLADIMA U MULTIETNIČKIM SREDINAMA\nPostavio/la: MagločistačObjavljeno: 21 februara, 2018 Kategorija: Subotica1 Comment\nU Novom Sadu, Subotici, Somboru, Bačkom Petrovcu i Bujanovcu vlada velika etnička distance među učenicima različite nacionalnosti, pokazalo je istraživanje koje je sproveo Istraživački centar za odbranu i bezbednost.\nIstraživanjem „Interetnička distanca, nasilje i nasilni ekstremizam koji vodi ka terorizmu“ je bila obuhvaćena populacija osnovnih i srednjih škola, a ispitano je ukupno 900 učenika.\n“Najveća distanca je prema Romima i Albancima, a takođe je prisutna i distanca albanske dece prema svim ostalim nacionalnostima. Đaci su odgovarali u većini slučajeva da ne žele da se druže sa Romima i Albancima niti da ostvaruju bliže emotivne veze sa njima. Ovo ukazuje na duboke podele koje postoje u školskom periodu, što je nedopustivo, ako mislimo da gradimo složno i demokratsko društvo u budućnosti”, navodi se u istraživanju.\nDodaje se da je istraživanje pokazalo da je čak 51 odsto đaka bilo nasilno, na verbalni, fizički ili neki drugi način, njih sedam odsto je izjavilo da poseduje hladno oružje, a 12 odsto da želi da ga nabavi.\nOko 17 odsto ispitanika su udarili nekog, pet odsto je bilo nasilno prema nastavnicima, a 14 odsto je ponekad izloženo uznemiravanju od drugih mladih u školi ili u slobodno vreme.\nSvega 35 odsto je navelo da ima poverenja u policiju i čak 13 odsto je izjavilo da podržava teroriste u nekim situacijama.\nTakođe, zabrinjavajući je podatak da je 17 odsto učenika izjavilo da mrzi pripadnike gej populacije, navodi se u istraživanju.\nDodaje se da je 100 odsto ispitanika izjavilo da ima pristup internetu i da koriste društvene mreže.\n“Ovo su rezultati koji upozoravaju i resorna ministarstva i roditelje i ovim putem izražavamo iskrenu zavrinutost po pitanju dobijenih rezultata”, navodi se u istraživanju.\nIstraživanje je podržalo Ministarstvo prosvete, nauke i tehnološkog razvoja.\nNe samo medju mladima i ne samo u multietnickim sredinama, zar niste videli ili culi reakciju kada jedna pevacica izjavila da je ponosna na svoju naciju i poreklo. Prema nekima sa opranim i zamucenim mozgom samo oni mogu biti ponosni na svoju naciju, — narodnost i veru i niko vise, sve dok jedna nacija vladajuca misli ili zeli da sve ostale budu pokoreni njima i nikako da budu ponosni na svoju naciju , poreklo, veru i jezik, cak neki zaguljeni zele da svi oni koji zive unutar te odnosno njihove granice da ta drzava bude i njihova otacbina, dotle nema srece ni za njih ni za ostale.


Francuska spremna za kopnene operacije na Maliju\nFrancuska je poslala veliki broj vojnika na sjever Malija koji kontrolišu grupe povezane sa terorisitčkom organizacijom Al-Qaida. Stotine vojnika uputili su se oklopnim vozilima iz glavnog grada Bamakoa ka Diabalyu na sjeveru zemlje.\nLokalni zvaničnici su saopštili da su francuski ratni avioni bombardovali Diabaly, ali militanti i dalje pružaju otpor.Zvaničnici Ministarstva odbrane Francuske navode da se u Maliju nalazi oko 800 francuskih vojnika i da će taj broj uskoro dostići 2.500.\nTakođe, komandanti generalštaba zemalja Zapadne Afrike sastali su se u Bamakou kako bi razgovarali o vojnoj interevnciji koju podržavaju Ujedinjeni narodi a koju bi sačinjavalo 3.300 vojnika. Nigerija je saopštila da će na Mali poslati 900 vojnika.\nPrema podacima UN zbog krize na Maliju u Mouritaniju, Niger, Burkinu Faso i Alžir izbjeglo oko 145 hiljada osoba.\nEvropske zemlje podržavaju intervenciju Francuske u Maliju. Belgija je najavila da će u Mali poslati dva teretna aviona C-130 i dva helikoptera.\nZasad u zračnim napadima protiv pobunjenika na sjeveru Malija učestvuje Francuska.\nSjeveni dio Malija od januara 2012. nije pod kontrolom vlade. Više od 3.000 pripadnika Tuareg plaćeničke vojske, koji su podržavali svrgnutog libijskog vođu Muammera Gaddafija, vratilo se na sjever Malija i ubrzo nakon toga preuzeli su kontrolu nad tom regijom.


Zašto bi uticaj Palmerove supruge mogao da bude otežavajući za Srbiju - 01.09.2019, Sputnik Srbija\nZašto bi uticaj Palmerove supruge mogao da bude otežavajući za Srbiju\nImenovanje Metju Palmera za specijalnog izaslanika za Zapadni Balkan pokazuje želju SAD da aktivnije učestvuju u rešavanju problema i pokazatelj je promene stava... 01.09.2019, Sputnik Srbija\npolitika, vesti, metju palmer, ivica dačić\n10:08 01.09.2019 (Osveženo: 10:27 01.09.2019)\nImenovanje Metju Palmera za specijalnog izaslanika za Zapadni Balkan pokazuje želju SAD da aktivnije učestvuju u rešavanju problema i pokazatelj je promene stava američke administracije, ocenio je šef srpske diplomatije Ivica Dačić.\n„Svi očekuju da SAD povuku priznanje, nije to tako jednostavno za tako veliku silu. Možda bi o tome moglo da se razgovara da oni nisu bili glavni kreatori nezavisnog Kosova“, rekao je Dačić, a prenosi Tanjug.\nGostujući na televiziji „Pink“, on je naveo da je ovo signal da administracija predsednika Trampa menja pristup načinu rešavanja problema i da se želi kompromis koji bi uvažio interese i srpskog i albanskog naroda.\n„Da smatraju da je sve završeno što bi imenovali predstavnika“, rekao je Dačić i podsetio da je Palmer već bio zadužen za region i da nije nov.\nNa opasku da je Palmerova supruga sa ovih prostora, Dačić je primetio da to može da bude i otežavajući faktor, jer će pokušavati da bude nepristrasan. Šef srpske diplomatije je izneo i bojazan da Palmer ne podlegne stereotipima o pogledu na kosovsku krizu koji postoje u Stejt departmanu.\nDačić je najavio da će na Palmerovu inicijativu njih dvojica imati sastanak u okviru foruma na Bledu koji počinje sutra.


Razgovarano je uspostavi vlasti na nivou Bosne i Hercegovine\nU Sarajevu je održan sastanak delegacija SDA i SNSD-a. Razgovarano je uspostavi vlasti na nivou Bosne i Hercegovine.\nvideoprilog Nejre Biberović-Vila (Dnevnik 2)\nU saopćenju nakon sastnaka iz kabineta zamjenika predsjedavajuće Predstavničkog doma Parlamentarne skupštine BiH Denisa Zvizdića i Nebojše Radmanovića, stoji kako je konstatirano da organe državne vlasti trebaju formirati stranke koje su na proteklim izborima u oba entiteta osvojile najveće povjerenje građana te da u tom pravcu treba nastaviti razgovore s ciljem uspostave efikasnih izvršnih organa Bosne i Hercegovine.\nNakon sastanka, zamjenik predsjednika SDA Adil Osmanović najavio je da će naredni sastanak biti održan početkom februara.\n- Iskazali smo spremnost obje političke stranke da zajedno učestvujemo u radu novog Vijeća ministara, otvorili smo određena pitanja oko kojih se slažemo, kao što je put BiH ka EU – naveo je Osmanović.\nTakođer, kako je dodao, razgovarali su o saradnji na poboljšanju odnosa između susjednih zemalja i dogovorili da se ponovo sastanu početkom februara da bi detaljnije razgovarali u pogledu imenovanja predsjedavajućeg Vijeća ministara BiH od Predsjedništva BiH.\nOsmanović je napomeno da na ovom prvom sastanku nije razgovarano o preraspodjeli resora, ali da su saglasni da stvari treba ubrzati.\n- Otvorili smo mnoga pitanja, ima značajan broj pitanja oko kojih se slažemo, ali i onih pitanja oko kojih nemamo saglasnost, kao što je pitanje MAP-a, ali smo to ostavili da u februaru i ta pitanja otvorimo. Postoji i spremnost da se 'spusti lopta' i da uđemo krajnje ozbiljno u implementaciju izbornih rezultata – istakao je Osmanović.\nIzrazio je nadu da će u februaru napraviti konkretne poteze u tom pravcu.\nZaključak sastanka, kako je kazao Staša Košarac iz SNSD-a, jeste da je što prije potrebno formirati vlast na nivou BiH.\nPrema njegovim riječima, opredjeljenje je da je za građane BiH najbolje da vlast konstituišu izborni pobjednici u entitetima.\n- Ono što je sasvim izvjesno jeste da pri implementaciji izbornih rezultata treba poštovati volju birača, a to je da SNSD čini strukturu vlasti na zajedničkom nivou i u izvršnom organu, ali isto tako da se u FBiH iskristališe, definiše ko je taj ko će zajedno sa SNSD-om činiti strukturu vlasti - naveo je Košarac i dodao da nesumnjivo SDA ima taj kapacitet.\nU delegaciji SDA na sastanku bili su Denis Zvizdić, Adil Osmanović i Šemsudin Dedić, a u delegaciji SNSD-a Nebojša Radmanović, Staša Košarac i Nikola Špirić.\nNe po hitnom, kako je to zatražilo Predsjedništvo BiH: Budžet institucija BiH za 2020. razmatra se po skraćenom postupku\nVIDEO: Završen sastanak SNSD-a, HDZ-a BiH i SDA: Izetbegoviću i Čoviću sporna imenovannja, Dodiku konstitutivnost\nPoništena dozvola za uvoz: Naloženo vraćanje otpada u Italiju\nZecova izložba povodom 25. godišnjice genocida u Srebrenici: \_'Exodus\_' u Memorijalnom centru Potočari\nOvo je bio najtopliji lipanj u Sibiru u povijesti mjerenja\nPreko 200.000 zaraženih koronavirusom u Južnoj Africi, razmišlja se o karanteni\nŠteta od izlijevanja 21 tisuće tona nafte na Arktiku je preko 2 milijarde dolara\nSAD će potjerati strane studente ako se nastava bude održavala na daljinu


Repetitor - Biografija : Tekstomanija\nRepetitor je beogradska rokenrol grupa. Grupa je nastala u zimu 2005. godine pridruživanjem Ana-Marije Cupin(bas, glas), Mileni Milutinović (bubnjevi) i Borisu Vlastelici (gitara, glas) koji su već neko vreme svirali zajedno. Repetitor od početka 2006. godine nastupa po Beogradu a kasnije i po ostalim većim gradovima u Srbiji i sa grupama Partibrejkers, Kanda, Kodža i Nebojša, Jarboli, Dža ili bu, Obojeni program.\nPrvi studijski snimak grupe, singl „Ja“, koji je objavljen na kompilaciji Jutro će promeniti sve?, proveo je pet nedelja na prvom mestu liste domaćih singlova Radija B92. Repetitor učestvuju sa tri pesme i na kompilaciji Zdravo, zdravo, zdravo (Kultur Akt, 2008), na kojoj je predstavljeno pet tada novih bendova iz Beograda.\nBend je 2007. godine na festivalu Art&Music u Puli osvojio prvo mesto glasovima žirija i publike.\n« Riđi Riđ\nRepetitor – Šteta\nRepetitor – Dostupni i laki\nRepetitor – Lica\nRepetitor – Oktobarski salon\nRepetitor – Laka zabava\nRepetitor – Pripazi na ljude\nRepetitor – Pukotine\nRepetitor – Slamčica\nRepetitor – Izbrisati prijatelja\nRepetitor – Ja\nRepetitor – 10 puta nedeljno\nRepetitor – Prosečan čovek\nRepetitor – Sve da zaboravim\nRepetitor – Zdravo za gotovo\nRepetitor – Životinje\nRepetitor – Teško hodam\nRepetitor – Jataci\nDobrodošli na oke...\nSve što vidim je ...


ЕП дан три: Мушки надиграли комшије, даме без бодова - Šahovski klub Crvena Zvezda\nEP dan tri: Muški nadigrali komšije, dame bez bodova\nI dalje muški i ženski tim koji na Kritu u okviru Evropskog ekipnog prvenstva predstavljaju Srbiju, ne uspevaju da usklade rezultate. Treće kolo bilo je uspešno za “momke” koji su ubedljivo savladali Crvnu Goru sa 3.5:0.5, dok su dame ubedljivo poražene od selekcije Jermenije sa 3:1.\nU duelu sa Crnom Gorom, dileme oko pobednika nije bilo. Robert Markuš je na prvoj tabli na digrao Nikolu Đukića. Uspešan je bio i Ivanišević Ivan sa Blagojević Dragišom na drugoj tabli, a ceo bod srpskom timu doneo je i Aleksandar Inđić u meču sa Kalezić Blažom. Jedini remi viđen je na tabli tri, gde su Marko Perunović i Luka Drašković podelili bodove. Srbi trenutno zauzimaju 11. poziciju sa dve pobede i porazom. U sledećem kolu sastaju se sa u četvrom kolu igraju sa selekcijom Češke. Kod muškaraca prvo mesto drži reprezentacija Rusije koja jedina ima maksimalan učinak. Tabelu možete pogledati ovde.\nSrpkinje su posle tri kola ostale na jednoj pobedi. Prejake za naše predstavnice bile su šahistkinje Jemenije koje su slavile na prve tri table, dok je jedini bod našem nacionalnom timu donela Marina Gajčin na četvrtoj tabli. Naše šahistkinje trenutno zauzimaju 21. mesto sa pobedom i dva poraza. U četvrtom kolu sastaju se sa reprezentacijom Finske. Trenutno kod dama Gruzija, Španija, Poljska i Rusija imaju maksimalni učinak. Tabelu možete videti ovde.


Faktor | Erdogan dočekao članove Predsjedništva BiH u Ankari: Dodik počasnu gardu pozdravio sa "merhaba, asker"\n16.03.2021. / 14:28\nVEZANI TEKST - Džaferović uoči sastanka s Erdoganom: Potpisat ćemo sporazum koji će biti početak gradnje autoputa\nNakon ceremonije svečanog dočeka uz vojne počasti ispred Predsjedničke palate u Ankari, tokom koje je predsjedavajući Dodik počasnu gardu pozdravio na turskom jeziku s "merhaba asker", počeo je sastanak članova Predsjedništva BiH s Erdoganom, nakon čega će biti održan i sastanak delegacija Turske i BiH.\nKako je ranije najavljeno, tokom ove posjete će biti potpisan sporazum o izgradnji autoputa Sarajevo - Beograd. Također, bit će govora i o tome kako unaprijediti trgovinsku razmjenu dvije zemlje, o proizvodnim investicijama koje iz Turske trebaju stići u BiH, a također će se razgovarati i o borbi protiv pandemije koronavirusa.\nPredsjedništvo BiHTurskaRecep Tayyip Erdogan


Tokio: Od danas na snazi strože antiepidemijske mere\nTanjug 12. aprila 2021. 09:48\nTOKIO – U Tokiju su od danas na snazi strožije antiepidemijske mere, jer se uoči letnjih Olimpijskih igara gradom širi zaraznija varijanta korona virusa, a u celoj zemlji je vakcinisano manje od jedan odsto građana.\nJapanske vlasti su naredile da se prvo vakciniše medicinsko osoblje, ali je danas vakcinacija proširena i na starije građane i odvija se na 120 punktova širom zemlje, preneo je AP.\nZaoštravanje mera u japanskoj prestonici, koje će biti na snazi do 11. maja, dalo je guverneru Tokija odrešene ruke da naredi skraćivanje radnog vremena za restorane i barove i da kažnjava prekršioce.\nOsim u glavnom gradu, mere su pooštrene i u Kjotou, na zapadu Japana, i na ostrvu Okinava na jugu gde je u poslednjih nekoliko nedelja evidentiran porast broja obolelih.\nGradonačelnica Tokija Zuriko Koike apelovala je na građane da ne kreću na put osim u slučaju neodložnih, esencijalnih obaveza i da se pridržavaju mere socijalnog distanciranja.


UN: U istočnoj Evropi sve manje stanovnika – mojKontakt portal – Radio Televizija Kontakt\nUN: U istočnoj Evropi sve manje stanovnika\nPrema predviđanju stručnjaka UN, stanovništvo Omana i Katara će se do 2015. uvećavati prosječno za 7,9, odnosno 5,9 odsto godišnje, što će im omogućiti da zadrže vodeću poziciju po tom pokazatelju ne samo među zemljama Persijskog zaliva, nego i u svijetu.\nU svim ostalim zemljama Persijskog zaliva u slijedeće dvije godine će takođe biti zabilježen snažan porast broja stanovnika – od 1,8 odsto godišnje u Saudijskoj Arabiji i 2,3 odsto u Jemenu, do 2,5 odsto u Ujedinjenim Arapskim Emiratima i 3,6 procenata u Kuvajtu, prenosi RIA Novosti.\nNasuprot zemljama Persijskog zaliva, u istočnoj Evropi se nastavlja smanjenje populacije, pri čemu se očekuje da u slijedeće dvije godine najveći gubitak bude zabilježen u Moldaviji i Bugarskoj (0,8 odsto godišnje), Ukrajini (0,6 odsto), Srbiji, Bjelorusiji i Litvaniji (0,5 odsto) i Rusiji (0,2 odsto).\nMeđu zemljama rekorderima po broju stanovnika tredicionalno predvode Kina i Indija sa 1,385 milijardi, odnosno 1,252 milijarde ljudi. Pri tome je porast stanovništva u Indiji dva puta veći nego u Kini i iznosi 1,2 odsto godišnje, navedeno je u izvještaju UNFPA.\nNajduži prosječan očekivani životni vijek stanovnika očekuje se u Japanu – 80 godina za muškarce i 87 godina za žene, kao i u Australiji i Švajcarskoj – 80 godina za muškarce i 85 godina za žene.\nNajkraći očekivani životni vijek biće, prema prognozama, u Sijera Leoneu (45 godina za muškarce i 46 godina za žene). Najveći koeficijent fertilnosti, od 7,6, bilježi se u Nigeru, a taj pokazatelj je na visokom nivou i u Maliju (6,9) i Somaliji (6,6), navedeno je u ovogodišnjem izvještaju Fonda UN za populaciju.\nVlasenica: Sukobili se navijači iz Mostara i Bijeljine


Sarajlić zbog sankcija SAD-a podnio ostavku na sve funkcije u Domu naroda PSBiH\n“Bez obzira na to što nisam ni prvostepeno ni pravosnažno osuđen za bilo koje krivično djelo, smatram da je zbog odluke vlasti SAD da me stave na listu sankcioniranih osoba moja obaveza da odstupim sa navedenih pozicija. Kao odgovorna osoba, kojoj je interes države iznad svega, ne želim na bilo koji način biti smetnja u realizaciji zajedničkih strateških planova i partnerstva Bosne i Hercegovine i Sjedinjenih Američkih Država”, navodi Sarajlić u saopćenju za javnost.\n“U odluci Ministarstva finansija SAD izneseno je niz proizvoljnih optužbi na moj račun. Očekujem da sva eventualna saznanja i potencijalni dokazi o tvrdnjama koje se navode u pomenutoj odluci budu ustupljeni bh. pravosuđu. Pravosudnim institucijama BiH u svakom trenutku stojim na raspolaganju, potpuno uvjeren da ću u fer i poštenom postupku dokazati svoju nevinost”, zaključuje Sarajlić.\nSAD su uvele Sarajliću sankcije zbog koruptivnih aktivnosti. U obrazloženju su naveli da je on umiješan u aferu “Asim” za koju je potvrđena i optužnica protiv njega i ostalih aktera Muhameda Šehovića i Sabahudina Delalića. Naime, u objavljenom spornom snimku, nudi se posao supruzi stranačkog kolege u zamjenu za glas za predsjednika Kantonalnog odbora SDA Sarajevo.\nIz Ministarstva finansija SAD-a su naveli i to da je Sarajlić optužen i za dodatna krivična djela, uključujući zloupotrebu službenog položaja i trgovinu utjecajem.\nNaveli su i to da je Sarajlić zloupotrijebio svoj položaj u vezi sa BH Telecomom. U tom svojstvu, Sarajlić je lično prihvatao plaćanje od kandidata za posao u zamjenu za radna mjesta i vršio neumjeren utjecaj na proces zapošljavanja. Kako su pojasnili, u sklopu ove aktivnosti, Sarajlić je preporučio kandidate koji su navodno bili nedovoljno kvalifikovani, što zapravo narušava integritet kompanije.


Rakete Vojske Srbije ugrozile vojnike, seljane i stoku na Pešteri | A1-Net Novi Pazar\nRakete Vojske Srbije ugrozile vojnike, seljane i stoku na Pešteri\nA1-Net1. jula 2021.\nSnimak sa vojne vežbe, koja je održana pre tri dana na Pešteru, a do kojeg je došao portal Nova.rs, najbolje pokazuje koliko je čitava manifestacija bila “bezbedna” po učesnike i okolinu, ali i zašto su vojni analitičari rekli da je Vojska u svemu ovome zloupotrebljena u cilju promovisanja trgovaca oružjem. Pitanje bezbednosti čitave ove operacije pokrenuto je i pre njenog održavanja, a da ništa nije proteklo onako kako propisuju zakoni i pravila Vojske Srbije, posumnjalo se nakon vesti o smrti pripadnika VS Dejana Stojkovića, koji je preminuo tokom pripreme za vežbu.\nNa poligonu „Pešter“ kod Sjenice održana je pre tri dana združena taktička vežba s bojevim gađanjem pod imenom „Munjeviti udar 2021“, u prisustvu državnog i vojnog vrha Srbije, diplomatskog kora i komandanta Kfora na Kosovu. Vežbu su izvele jedinice Kopnene vojske, Ratnog vazduhoplovstva i PVO, 72. brigade za specijalne operacije i 63. padobranske brigade, uz upotrebu tenkova, borbenih vozila, artiljerijskih sistema…\nVojna vežba je još pre izvođenja izazvala brojne diskusije i kontroverze u javnosti o razlozima zbog kojih se ovakva manifestacija uopšte održava, a govorilo se i o bezbednosti učesnika, loklanog stanovništva i njihove imovine. Do je državni vrh ubeđivao javnost da će se sve obaviti po protokolima i da javnost, a posebno meštane koje su morali da evakuišu, ne treba da budu zabrinuti zbog ispaljivanja projektila.\nDa sve ipak nije bilo na zavidnom nivou što se tiče bezbednosti može se videti i na snimku do kog je došao portal Nova.rs, a na kom se jasno vidi da projektili lete iznad puteva na kom je bilo vozila, kao i u blizini objekata, štala i stoke.\nStručna javnost i vojni analitičari odmah su ocenili da je ovakav performans zloupotreba vojske u političke svrhe i da je imala za cilj da promoviše „trgovce oružjem“ a ne spremnost vojnih snaga. Smrt pripadnika Vojske Srbije Dejana Stojkovića, koji je prema zvaničnoj verziji, preminuo tokom priprema za vojnu vežbu, održanu pre tri dana na Pešteru, pokrenula je lavinu komentara i pitanja da li je Vojska prilikom vežbe ispoštovala sve bezbednosne procedure.\nSituaciju je dodatno zakomplikovao bivši načelnik Generalštaba Zdravko Ponoš koji je tvrdio da je javnost obmanuta, te da je Stojković preminuo krivicom svojih pretpostavljenih koji nisu ispoštovali sve procedure. Naime, u njegovom oklopnom vozilu aktivirao se protivpožarni sistem zbog tropskih vrućina koje su taj dan zabeležene u celoj Srbiji.\n„Ovo nije bio jedini incident na ovoj takozvanoj vežbi koji je ugrozio bezbednost učesnika, ali je zato odneo jedan život. Tokom izvođenja vežbe narušena su sva propisana pravila tako da je vojni analitičar Aleksandar Radić bio apsolutno u pravu kada je rekao da je u svemu ovome zloupotrebljena vojska i njeni resursi zarad promocija trgovaca oružjem“, kazao je za portal Nova.rs izvor iz Vojske Srbije.\nOn je dodao da su vojne vežbe kruna obuke i da se unapred planiraju kako u budžetu, tako i prema programu aktivnosti jedinica Vojske.\n„Svaka vežba ima taktičku situaciju i strogo je zabranjen svaki vid improvizacije ili upotrebe sredstava borbene tehnike ili oružja koje nije u formaciji i sa kojim pripadnici VS nisu izveli obuku. Svega toga je bilo na pretek. Svim ovim nisu komandovali generali, već pomoćnik ministra odbrane za materijalne resurse Nenad Miloradovići sve to je dovelo do smrti našeg kolege Dejana Stojkovića“, kazao je naš izvor.\nSledeći članakLakša saobraćajka u Selakovcu\nPrethodni članakNovi Pazar: Vređali policajce tokom racije, više osoba uhapšeno


U POVERENJU: Četiri faktora koji određuju koliko ćete živeti\nČetiri faktora koji određuju koliko ćete živeti\nPrema novoj studiji objavljenoj u naučnom časopisu Preventative Medicine životni vek moguće je produžiti ako se izbegavaju četiri loše životne navike: pušenje, alkohol, loša ishrana i neaktivnost.\nU istraživanju naučnika sa Univerziteta u Cirihuu učestvovalo je 16.721 ljudi, u uzrastu od 16 do 90 godina. Svrha istraživanja bila je utvrditi kako zdrave životne navike izgledaju izražene u brojkama i dokazati kako izbegavanje nezdravih faktora može doprinieti produžetku očekivanog životnog veka.\n– Bili smo prilično iznenađeni dva i po puta većim rizikom od prerane smrti koji stvaraju ova četiri faktora kada se kombinuju. Na primer, verovatnost da 75-godišnji muškarac, koji ne izbegava nijedan od ova četiri rizična faktora, doživi sledećih deset godina je samo 35 odsto. Ali, ako ta ista osoba izbegava navedene rizične faktore šanse za duži život iznose čak 67 odsto– govori naučnik.\nOsim toga, uticaj nezdravog načina života povećava se sa godinama. Za osobe stare između 45 i 55 godina koje puše, piju alkohol, ne vežbaju i nezdravo se hrane efekt negativnih faktora znatno je manji nego kod osoba od 65 do 75 godina. Izgledi da osoba od 75 godina koja živi zdravo doživi sledećih deset godina iznose 67 odsto.


Ulice Novog Pazara pod ledom, zasjedao Štab za vanredne situacije - SNEWS\nBy SNews 12. Januara 2022. 33\nNakon snježnih padavima u protekla dva dana, uslijed čega je Novi Pazar okovan ledom na ulicama, Štab za vanredne situacije je održao sjednicu u cilju prevazilaženja nastalih problema.\nNa telefonskoj sjednici štaba danas je donijeta odluka o angažovanju potrebne mehanizacije radi čišćenja snijega koji je prethodnih dana napadao i do 40 cm, navode iz Gradske uprave.\n“Na čišćenju snijega angažovano je 5 kombinirki naših preduzetnika, 1 kombinirka JKP Gradska čistoća i 2 kombinirke JKP Vodovoda. Pored toga na terenu su naši traktori, kamioni i grejder JKP preduzeća za uredjivanje građevinskog zemljišta”, ističu nadležni.\nKako su naglasili, svi raspoloživi resursi angažovani na uklanjanju snijega, te izražavaju nadu se da će u najbržem roku posao biti završen.\nInače, žitelji Novog Pazara su putem društvenih mreža negodovali zbog neočišćenih ulica i apelovali na gradske čelnike da učine nešto po tom pitanju, jer je, kako većina njih ističe, donekle raščišćeno par glavnih ulica, dok su područja izvan centralne zone okovana jakim ledom.\nPrema komentarima javnosti, na društvenim mrežama i na ulici, može se zaključiti da je snijeg zaista iznenadio u januaru, te mnogima nije jasno zbog čega samo nekoliko mašina čisti cijeli grad, dok skoro svim vlasnicima privatnih građevinskih firmi mehanizacija stoji parkirana.\n“Ako nemaju dovoljno svojih zbog čega nadležni ne angažuju njih i brzo riješe problem”, pitaju građani, čije su kuće i stanovi, uglavnom u sporednim ulicama.\nTagovi: Gradska uprava Novi Pazar Gradski štab za vanredne situacije led neočišćene ulice snijeg\nFK Novi Pazar raskinuo saradnju sa petoricom igrača\nBy SNews 6. Januara 2022.


BAP: Beli vladari Haitija su progovorili o političkoj budućnosti zemlje - Princip | Princip\nAdded by Nenad Pekez on 14/07/2021.\nTags: Atentat, Haiti, Intervencija, kolonijalizam, Kolonizacija, SAD\nCrni savez za mir (Black Alliance for Peace) osuđuje bahatost i nezakonitost izjave specijalnog izaslanika Ujedinjenih nacija za Haiti, Helen La Lime, da će premijer Haitija Klod Džozef biti novi predsednik, samo jedan dan nakon atentata na predsednika Žovenela Mojza.\nOdluka je najavljena novinarima nakon što je sazvan sastanak Veća sigurnosti UN-a iza zatvorenih vrata na Haitiju. Ali BAP pita: Ko je dao specijalnom izaslaniku Ujedinjenih nacija moć da donese takvu odluku u ime naroda Haitija?\nOvo zvuči kao igra iz stare knjige o promeni režima.\nBAP je zabrinut zbog političke situacije koju su Sjedinjene Države stvorile podržavajući diktaturu na Haitiju koja podseća na trenutak kada su Sjedinjene Države počele sa kolonizacijom pretežno afričke/crne zemlje nakon atentata na predsednika Haitija, Vilbruna Sema, 1915. godine.\n“Crni savez za mir ostaje nepokolebljiv u svom pozivu protiv strane intervencije i okupacije Haitija”, kaže Žemima Pjer, koordinator BAP-a za Haiti i Ameriku. “Pozivamo sve antiimperijalističke i crne internacionalističke snage da stanu uz narod Haitija i suprotstave se američkim i evropskim intervencijama raspoređenim pod maskom ‘Odgovornosti za zaštitu’.”\nOno što Haitiju treba je autentični nacionalni suverenitet i samoopredeljenje.\n“Kada ljudi kažu da je Haiti najsiromašnija zemlja zapadne hemisfere, ne shvataju da su panevropske kolonijalne sile te koje Haiti drže svezanih ruku na leđima”, kaže nacionalni organizator BAP-a Adžamu Baraka. “Kažemo da je isteklo vreme belih zapadnih sila koje uzrokuju razaranje na globalnom Jugu.“\nUbrzo nakon što su Demokrate uništile svaku mogućnost da Donald Tramp ostane na vlasti van svog mandata, Bajden je stupio na dužnost i odmah pružio podršku Mojzeu da ostane na vlasti i nakon isteka mandata 7. februara. Ta odluka pokrenula je hiljade Haićana koji su protestovali na ulicama iz nedelje u nedelju.\n“Haićanski narod je jasno razumeo da iza toga stoje Sjedinjene Države, Ujedinjene nacije i Organizacija američkih država“, kaže Kris Bernadel, član BAP-ovog odbora za Haiti i Ameriku. “Tokom ovih masovnih protesta pozvali su sve ove zapadne sile da napuste Haiti.“\nIako je Bajden tokom kampanje za predsednika izrazio podršku crnim životima i demokratiji, istinska podrška značila bi okončanje mešanja SAD-a u poslove Haitija. Ovaj atentat oslobađa administraciju Bajden-Haris sramote zbog toga što mora da pomiri kontradikciju između pretvaranja da poštuje živote crnaca i demokratije i podrške diktatoru koji je vladao nakon završetka mandata 7. februara.\nZbog toga za BAP nije važno ko je povukao okidač da ubije Mojzea jer su panevropske kolonijalno-kapitalističke sile odgovorne za patnju naroda Haitija.\nBAP se energično protivi svim stranim institucijama i strukturama koje intervenišu na Haitiju. Haićanskom narodu mora biti dozvoljeno samoopredeljenje i rešavanje unutrašnje političke situacije bez mešanja.\nPrevod originalnog saopštenja: Princip Info


KAD MUŠKARAC PRESTANE DA VOLI: Ovan će te izbegavati, Bik će tebe KRIVITI za sve, a OVAJ znak će te PREVARITI čim shvati DA MU VIŠE NIJE STALO -\ndajana — 16. Jula 2019 comments off\nPogledajte sledeće malo uputstvo koje smo pripremili i mali mudri saveti kako se svaki znak ponaša onda kada ne oseća isto što i vi.\nBlizanci, generalno, imaju puno prijatelja, a vama je posvećena posebna pažnja i vi znate da ste posebni. Međutim, sada to nije slučaj. Blizanci imaju izuzetno tešku narav, ali mogu biti veoma vešti u krevetu. Ako on ili ona gube interesovanje za vas, pronaćiće milion izgovora da ne provedu vreme sa vama. Gubitak interesovanja za odnos vam je jasan pokazatelj.


Politika trese EPS | Biznis i Finansije\n/ Politika i društvo / Politika trese EPS\nElektroprivredu Srbije, najveće i najvrednije javno preduzeće u Srbiji, ovih dana trese “politički udar”, izazvan neslaganjem gneralnog direktora Aleksandra Obradovića i predsednika Upravnog odbora Ace Markovića. Iako obojica negiraju da je pozadina njihovih neslaganja o poslovnim planovima EPS-a to što iza njih stoje različite političke partije iz vladajuće koalicije, dobri poznavaoci prilika u tom preduzeću ocenjuju da je upravo borba za političku dominaciju u energetskom sektoru prava pozadina alarmantnih upozorenja o mogućem bankrotu EPS-a.\nPo saznanjima Biznisa i finansija, ministarka energetike ne odustaje u nameri da se EPS “dovede u red”, čak i po cenu obračuna sa koalicionim partnerom u Vladi, jer smatra da je dvovlašće loše za kompaniju kojoj predstoje velike promene, kako u poslovanju tako i u organizaciji. Dogovor u Vladi o daljem vođenju EPS-a trebalo da bude postignut nakon povratka Dačića iz SAD.\nPredsednik Upravnog odbora EPS-a Aca Marković odbijanje zakazivanja sednice je obrazložio nepostojanjem preciznih odluka Vlade koje se odnose na poslovanje tog preduzeća. Upućeni tvrde da on tako “tvrdi pazar” kako bio ostao i u Nadzornom odboru EPS-a, koji će, u skladu sa novim Zakonom o javnim preduzećima, zameniti sadašnji Upravni odbor.\nAleksandar-Obradovića EPS SPS dug elektroprivreda javno-preduzeće plaćanje politika sns struja sukob


Plaćenici UAE silovali djevojčice u Jemenu pisjournal\nNaslovnica Islamski svijet Plaćenici UAE silovali djevojčice u Jemenu\nPlaćenici UAE silovali djevojčice u Jemenu\nPISjournal–Silovanje šest djevojčica u jemenskoj zapadnoj obalnoj provinciji Hudaydah izazvalo je bijes u zemlji nakon što se saznalo da su počinioci ovog strašnog zločina plaćenici Ujedinjenih Arapskih Emirata (UAE).\nLokalni mediji, pozivajući se na izvore koji su tražili da ostanu anonimni, izjavili su da su se zločini dogodili prije nekoliko dana u oblastima al-Juwayr i al-Suwaihra u okrugu Hays.\nIzvori su dodali da je val bijesa izbio širom ovog područja, a lokalni stanovnici zahtijevaju hitno protjerivanje plaćenika koje podržavaju UAE.\nOrganizacija za zaštitu prava žena i djece Entesaf najoštrije je osudila silovanja, navodeći da su svi oblici seksualnog nasilja odbačeni međunarodnim humanitarnim pravom i da su sve države dužne krivično goniti počinitelje.\nU saopštenju se navodi da član 27. Četvrte Ženevske konvencije, usvojene u avgustu 1949. godine, zabranjuje silovanje ili bilo koji oblik seksualnog napada i poziva na zaštitu civila u vrijeme rata.\nOrganizacija je dalje osudila nastavak međunarodne šutnje o zločinima, okrivljujući nerad Ujedinjenih naroda i svih njihovih tijela u procesuiranju ovih gnusnih djela i njihovih negativnih posljedica po jemensko društvo.\nNaglašava se da silovanje spada u kategoriju ratnih zločina i zločina protiv čovječnosti, pozivajući organizacije civilnog društva, medije i aktiviste za ljudska prava da razotkriju kršenja i zločine koje je počinila koalicija predvođena Saudijskom Arabijom nad jemenskom djecom i ženama.\nIzvještaj je došao nakon što je jemenski vojni zvaničnik, koji je želeo da ostane anoniman, rekao da su koalicione snage predvođene Saudijskom Arabijom i njihovi saveznički militanti prekršili primirje uz posredovanje UN-a najmanje 178 puta u posljednja 24 sata.\nZvaničnik je rekao da kršenja uključuju 87 letova naoružanih izviđačkih aviona predvođenih Saudijskom Arabijom na nebu iznad pokrajina Ma’rib, Ta’izz, Hajjah, al-Jawf, Sa’ada, Dhale, al-Bayda, kao i graničnih područja .\nDodao je da su trupe predvođene Saudijskom Arabijom i njihovi plaćenici također utvrdili svoje položaje u blizini granice sa južnim regionom Saudijske Arabije Jizan, te u oblasti Maris u provinciji Dhale.\nJemenski vojni zvaničnik je naveo da su prijavljena 62 napada u provincijama Ma’rib, Ta’izz, Hajjah, Sa’ada i Dhale, pored pograničnih regija. Napadom su pogođene stambene zgrade, kao i položaji snaga jemenske vojske i boraca iz Narodnog komiteta.\nZvaničnik je dalje naveo da su položaji jemenskih vojnih snaga i boraca Narodnog komiteta takođe bili izloženi raketnim napadima u najmanje 25 navrata u provincijama Ma’rib, Ta’izz, Hajjah, Sa’ada i Dhale, kao i pograničnim područjima.\nSaudijska Arabija je pokrenula razorni rat protiv Jemena u martu 2015. godine u saradnji sa svojim arapskim saveznicima i uz naoružanje i logističku podršku SAD i drugih zapadnih država.\nCilj je bio da se ponovo uspostavi režim Abd Rabbuha Mansur Hadija koji je naklonjen Rijadu i slomi pokret otpora Ansarullah, koji je vodio državne poslove u odsustvu funkcionalne vlade u Jemenu.\nIako koalicija predvođena Saudijskom Arabijom nije uspjela ispuniti nijedan od svojih ciljeva, rat je odnio živote stotine hiljada Jemenaca i izazvao najgoru svjetsku humanitarnu krizu.\nPrethodni članakMeđunarodni sud za ratne zločine i krvavi raspad Jugoslavije\nNaredni članakKineski projekti za države centralne Azije


Britanci spaljuju Trampa za Noć lomače\nFigura Donalda Trampa koji u ruci drži glavu svoje rivalke Hilari Klinton biće ritualno spaljena u Kentu u subotu kada se u Velikoj Britaniji obeležava Dan lomače.\nKako prenosi britanski Telegraf, figura republikanskog kandidata na izborima u SAD visoka je 11 metara i biće spaljena na vrhuncu proslave u mestu Idenbridž u Kentu, samo nekoliko dana uoči predsedničkih izbora u Americi.\nTrampova figura obučena je u šorts na kojem su slike Meksikanaca, a biće natopljena uljem kako bi brže izgorela.\nProšle godine u Idenbridž je spaljena figura kontroverznog bivšeg predsednika FIFA Sepa Blatera.\nMeđu nekim poznatim ličnostima koje su se našle u središtu ove svetkovine ranijih godina bili su Čeri Bler, Gordon Braun i Rasel Brend.\nU Britaniji se 5. novembra tradicionalno obeležava Noć lomače uz vatromet u znak sećanja na dan kada je 1605. godine osujećen pokušaj Gaja Foksa digne u vazduh engleski parlament.


GLAVNI GRAD NASTAVLJA DA UNAPREĐUJE KONCEPT PAMETOG GRADA U PODGORICI – INVEST IN PODGORICA\nGLAVNI GRAD NASTAVLJA DA UNAPREĐUJE KONCEPT PAMETOG GRADA U PODGORICI\nU okviru regionalnog programa Tehnička podrška za pametne gradove na Zapadnom Balkanu, danas je u organizaciji Glavnog grada i konsultanske firme „Espelia“ održana radionica, koja je okupila lokalne aktere uključene u razradu strateških projekata, sa ciljem da se dobije realan uvid u stanje, uloge i izazove koji se odnose na Smart City ekosistem Podgorice.\nRukovoditeljka Službe za međunarodnu saradnju Ljiljana Šćepanović kazala je da je cilj projekta dalji razvoj koncepta smart city u Podgorici.\n“U pitanju je projekat koji se tiče pet glavnih gradova iz regiona, osim Podgorice tu su Skoplje, Tirana, Priština i Sarajevo. Projekat je podržalo Ministarstvo finansija Francuske kroz Agenciju za razvoj ona je podržala kompaniju Espelia da implementira taj projekat za Glavni grad Podgoricu“, istakla je Šćepanović dodajući da je urađena i jedna stručna dijagnostička studija o kojoj je danas i diskutovano. Ona je najavila u bliskoj budućnosti studijske posjete gradovima koji su prošli sličnu tranziciju, kao i izradu akcionog plana digitalnog razvoja gradova.\nPodsjećamo, u prethodnoj fazi realizacije projekta izrađen je Dijagnostički izvještaj, dokument koji podrazumijeva urbanu i digitalnu analizu grada. Današnja radionica je prilika da predstavnici relevantnih opštinskih organa i službi, koji su učestvovali u njegovoj izradi, zajedno sa ekspertima iz Espelije analiziraju dokument, a u skladu sa lokalnim kontekstom, potrebama, prioritetima i vizijom razvoja koncepta pametnog grada u Podgorici. Francuska razvojna agencija (AFD) je finansijski podržala projekat za pet glavnih gradova regiona: Tirana, Skoplje, Sarajevo, Priština i Podgorica. Glavni cilj ovog programa je uspostavljanje specifičnih Smart City akcionih planova za svaki od pet glavnih gradova Zapadnog Balkana, što podrazumijeva interaktivnu saradnju sa lokalnim akterima javnog i privatnog sektora. Francuska razvojna agencija (AFD) je realizaciju ovog programa dodijelio francuskoj konsultantskoj kompaniji Espelia. Od juna 2020. godine Espelia i Glavni grad intenzivno i partnerski rade na programu realizacije tehničke podrške, a u narednom periodu predstoji dalje sprovođenje planiranih aktivnosti koje će doprinijeti krajnjem cilju, razvoju i izradi Lokalnog digitalnog akcionog plana za Podgoricu.\nClement Fourchy pomoćnik generalnog direktora Espelie kazao je da je u planu da se Smart city inicijativa u Podgorici fokusira na jasne korake koji se moraju preduzeti sa ciljem realizacije ovog projekta.\nIzjava rukovoditeljke Službe za međunarodnu saradnju Ljiljane Šćepanović dostupna je na linku:\nIzjava pomoćnika generalnog direktora Espelie Clement Fourchy dostupna je na linku:\nKADROVI sa događaja: https://www.youtube.com/watch?v=IV_kUqIZ1pY\nUskoro 1495 novih radnih mjesta u Podgorici\nGLAVNI GRAD RASPISAO JAVNI KONKURS ZA IZBOR KORISNIKA BIZNIS ZONA


30-11-2020 14:00 Izdvojeno Srbija Hronika\nPrvoslav Davinić (Foto: Jutjub)\nDavinić se teretio jer je navodno zaključio štetan ugovor o prodaji pušaka, a obojica su sumnjičena za zloupotrebe prilikom kupovine dva stana u Beogradu i Podgorici tadašnjem načelniku Generalštaba.\nSudija je navela da nema dokaza da su izvršili nijedno od ovih krivičnih dela, niti da su na neki način prekršili zakon. Naglasila je da je utvrđeno da oni nisu donosili odluke ni o prodaji pušaka, niti o kupovini stanova.\nOvo je druga oslobađajuća presuda u ovom predmetu, pošto su Davinić i Kokanović prvi put prvostepeno već bili oslobođeni u Višem sudu pre četiri godine. Međutim, po žalbi tužilaštva Apelacioni sud je naložio da se suđenje ponovi i da se ispitaju pojedini funkcioneri iz tadašnje vlasti, kako bi se utvrdilo da li su optuženi morali da izvršavaju naloge Vrhovnog saveta odbrane i da li su mogli da utiču na stavove tog državnog tela.\nI dok je Davinić nakon presude odmah užurbano izjurio iz suda, general Kokanović nam je rekao da je očekivao ovakvu odluku:\n- Bespredmetno je bilo i podizanje optužnice, jer ja niti sam učestvovao u kupovini tih stanova, niti sam ih nekome dodelio. Postupak traje skoro 15 godina i konačno prestaje ta agonija, da ne moram više da se mlatim po sudu.\nDavinić je bio optužen da je 2005. godine na tenderu za prodaju 57.000 automatskih pušaka i mitraljeza koji su bili višak naoružanja u Crnoj Gori izabrao podgoričku državnu firmu "Jugoimport mont", umesto beogradske privatne "Mag petrol" koja je dala 28 odsto nižu cenu. Svedočeći na sudu Boris Tadić je rekao da je on samo sproveo nalog Vrhovnog saveta odbrane.\nKoja zemlja namerava da protera rusku vojsku sa svoje teritorije, saznajte OVDE.\nDavinić objavio knjigu: Žali što nismo u NATO, obračunava se sa Zoranom Stankovićem


SRBIJA I AZERBEJDŽAN IGRAJU U ZRENjANINU: Majstori futsala na delu – Zrenjanin\n10/04/2019 16/04/2019 List Zrenjanin\nFutsal reprezentacija Srbije odigraće u ponedeljak, 15. aprila, u 19 sati u Kristalnoj dvorani prijateljsku utakmicu sa Azerbejdžanom. Ulaznice, koje koštaju simboličnih 50 dinara (novac je namenjen za humanitarni fond „Sportom za bolje sutra“), prodavaće se u ponedeljak od 9 sati pa do početka utakmice, na biletarnici nove hale sportova. U 17 sati, kao predigra, sastaće se KMF Brodarac i kadetska futsal reprezentacija Srbije, a susret će prenositi TV Arena 1.\nNaša selekcija igra kontrolne mečeve da se pripremi za kvalifikacione utakmice za odlazak na Svetsko prvenstvo, u Litvaniji 2020. godine. O susretu sa Azerbejdžanom su danas na konferenciji za novinare govorili Milivoj Batinica, trener KMF SAS i predstavnik organizatora i Simo Salapura, pomoćnik gradonačelnika Zrenjanina.\nKako je rekao Batinica, Azerbejdžan je vrlo jaka reprezentacija, peta na svetskoj rang listi, pa će zrenjaninski ljubitelji futsala moći da vide na delu vrhunske majstore ovog sporta. On je takođe naglasio da su u reprezentaciji Srbije naši sugrađani koji su ponikli u SAS-u Nikola Matijević i Slobodan Rajčević, a zbog klupskih obaveza u finskoj ligi ovoga puta će izostati Kristijan Radin.\nDEO VELIKOG TAKMIČENJA U ZRENJANINU BILI SU I IZVEŠTAČI, VOLONTERI I MNOGI DRUGI\nKOŠARKAŠKI SPEKTAKL U KRISTALNOJ DVORANI\n← VISOKA TEHNIČKA ŠKOLA: Dan otvorenih vrata\nISKLJUČENJA STRUJE U ČETVRTAK: Bez napona delovi Banatskog Karađorđeva, Boke i Konaka →


Kurti i Merkel razgovarali o situaciji na Kosovu i dijalogu - Gorapress.net\n24.03.2020. u 16:48\nKurti i Merkel razgovarali o situaciji na Kosovu i dijalogu\nPremijer Albin Kurti dao je više detalja o pozivu koji je juče imao sa nemačkom kancelarkom Angelom Merkel, on je putem posta na Tviteru istakao da je sa Merkelovom razgovarao o trenutnoj situaciji na Kosovu izazvanom koronavirusom.\n„Razgovarali smo o situaciji sa virusom Kovid-19, procesu evropskih integracija i dijalogu sa Srbijom. Kancelarka Merkel ponudila je Nemačku podršku našoj borbi protiv korupcije i ambicioznom programu reformi”, napisao je Kurti na Tviteru.\nKurti je takođe napisao da se sa kancelarkom Merkel složio da dijalog sa Srbijom treba da vodi vlada.\n"Takođe smo se složili da bi dijalog sa Srbijom trebalo da vodi vlada radi normalizacije naših odnosa i uklanjanja svih barijera. Pozdravljam angažovanje kancelarke u ovom procesu koji bi trebalo završiti sporazumom koji potpuno normalizuje odnose i rešava sva pitanja između strana", napisao je premijer Kurti.


Mitrović: Veoma bitna pobeda, idemo rasterećeni u Portugal - SPORTSKI ŽURNAL\nFudbaler Srbije Stefan Mitrović rekao je da je reprezentacija ostvarila važan trijumf protiv Azerbejdžana\nFOTO: EPA/Miguel A. Lopez\nSrbija je pobedila Azerbejdžan 3:1 u kvalifikacijama za Svetsko prvenstvo u Kataru sledeće godine.\n"Jedan novi korak ka cilju koji smo zacrtali još pre ovih kvalifikacija. Veoma bitna pobeda, malo teška na kraju jer smo je mi učinili teškom. Kontrolisali smo utakmicu do tog primljenog gola. Trebalo je da postignemo još par golova i u prvom poluvremenu, ali ostali smo mirni, dosadni napadačkom fudbalu", rekao je Mitrović posle meča.\nSrbija vodi na tabeli grupe A sa 17 bodova, Portugal uz meč manje ima 16, Luksemburg šest, Irska pet, a Azerbejdžan bod, a izabranici Dragana Stojkovića Piksija u poslednjem meču kvalifikacija gostuje Portugalu 14. novembra i tada će izvesno pasti odluka ko će direktno u Katar.\n"Najvažnije da smo osvojili tri boda, idemo u to finale rasterećeni u Portugal, puni samopouzdanja i vere u sebe. Hvala publici koja je došla, vraća se kult reprezentacije i nadamo se još većoj podršci u budućnosti", zaključio je Mitrović.\nSrbija posle "evropskog" žreba za korak bliža drugom šeširu na SP!\nVlahović za Telegraf: Sa Misterom u istoriju\nMarko · 14 oktobar, 2021 06:27


• Pokret za promene više nije u vlasti\nPokret za promene dr Branislava Katančevića, koji je nedavno pristupioDemokratskoj stranci u Kruševcu, od danas više nije u vlasti, rekli su u koaliciji SNS, SPS-JS i DSS, koja je do sada činila većinu u kruševačkoj skupštini.\nKatančević je, međutim, rekao da nije izašao iz koalicije, niti je obavešten o koalicionom sastanku na kojem su danas ostale članice većine potpisale aneks koalicionog ugovora.\n"Niti su me obavestili, niti mi je neko nešto ponudio", rekao je Katančević, najavivši da će uskoro tim povodom održati konferenciju za novinare.\nGradonačelnik Kruševca Bratislav Gašić i potpredsednik Srpske napredne stranke kazao je novinarima prilikom potpisivanja sporazuma, da ta partija još uvek nije dobila saglasnost za ovu koaliciju od predsednika i predsedništva stranke, ali je izrazio očekivanje da će se to dogoditi u narednih sedam dana.\nIstakavši da je opštinski odbor SNS doneo odluku da neće biti u koaliciji sa DS-om, Gašić je napomenuo da je sa Pokretom za promene do sada imao korektnu saradnju.\nPredsednik gradskog odbora SPS Vladimir Tasić kazao je da je ugovor između partija, koje će ubuduće činiti vlast, potpisan još pre osam meseci, kao i da su njihovi predstavnici danas još čvršći u stavu da ova koalicija treba da opstane.\n"Primorani smo na potpisivanje aneksa jer je naš dosadašnji koalicioni partner jednostrano napustio ugovor", objasnio je Tasić i napomenuo da nijedna od partija koje čine vlast, uključujući i SPS, nisu tome doprinele.\nTasić je dodao da se vlast u Kruševcu već osam meseci nalazi na dobrom putu da taj grad učine perspektivnijim izrazivši nadu da će se mnogo više uraditi u naredne tri godine.\nNekadašnji predsednik opštine, a sada predsednik opštinskog odbora SNS Mioje Mihajlović naglasio je da će ta partija ostati privržena ovoj koaliciji, rekavši da je prilikom potpisivanja prethodnog sporazuma 29. juna predvidena i mogućnost da koalicija bude stabilna i ukoliko dode do ovakvih situacija, koja se sada dogodila sa Pokretom.\n"Drago mi je što sporazum potpisujemo na dan kada počinje proleće jer verujem da lepi dani čekaju Kruševac", simboličan je bio Mihajlović.\nDragan Azdejković iz Demokratske stranke Srbije je takođe izrazio žaljenje što je Pokret za promene prekinuo saradnju, i naglasio da će se ta partija truditi da uz pomoć svojih kadrova realizuje očekivanja građana.\n"Politika je formula mogućeg i nemogućeg, ali ovo je jedinstveni slučaj da se neka politička opcija utopi u drugu opciju i svojevoljno napusti vlast, ali mi nemamo vremena za čekanje i ova koalicija je odlučna da nastavi sa radom", prokomentarisao je predsednik gradskog odbora JS Radoslav Komlenović.\nNovu skupštinsku većinu činiće 39 od 70 odbornika, saopšteno je danas novinarima i potvrđeno da je skupštini predat zahtev za formiranje nove odborničke grupe "Zajedno za Srbiju" koja će imati šest odbornika.\nPotpisnici aneksa sporazuma su danas takođe potpisali zahtev za sazivanje vanredne skupštine, koja bi trebalo da se održi u narednih 15 dana, i smenu aktuelnog predsednika skupštine Dejana Srdića iz Pokreta za promene.\nSNS, SPS - JS i DSS, kao partije sa iskustvom, vodiće računa koga primaju u svoje redove i sve zahteve će uzimati sa rezervom, složili su se predstavnici tih partija, odgovarajući na pitanje, da li su im se do sada "nudili" članovi DS-a ili Pokreta za promene.\nNa konferenciji za novinare, gradonačelnik je rekao da je, prema nezvaničnim informacijama, dr Branislav Katančević, lider Pokreta, smenjen sa mesta direktora Specijalne bolnice "Ribarska banja", kao i dosadašnji direktor Zdravstvenog centra dr Vojkan Kulić.\n"Današnje potpisivanje nema veze sa tim promenama i to je odluka Ministarstva zdravlja", rečeno je novinarima.